Brezelioù Italia - Wikipedia\nBrezelioù Italia (Guerre d'Italia pe Grandi Guerre d'Italia en italianeg) a lavarer eus un heuliad brezelioù graet gant Rouaned Bro-C'hall en Italia er XVIvet kantved, entre 1494 ha 1559. Kregiñ a reas ar brezelioù adalek 1494, ha padout a rejont betek 1559. Perzh a gemeras an darn vrasañ eus stadoù Europa: Bro-C'hall, Spagn, an Impalaeriezh santel roman german, Bro-Saoz, Republik Venezia, Stadoù ar Pab, an darn vrasañ eus keodedoù Italia, hag ivez an Impalaeriezh otoman.\nItalia e 1494, a-raok ar brezel kentañ a-raok aloubadeg Charlez VIII.\nEmgann Pavia, gant ul livour flamank dianav.\nDa gentañ ne oa nemet un tabut tiegezhel evit difenn gwirioù ar rouaned c'hall evel hêred war rouantelezh Naplez ha dugelezh Milano, met buan e voe brezelioù evit gounit douaroù ha galloud en Italia, hag en Europa zoken, hag ivez emglevioù savet ha dispennet, taolioù trubarderezh alies.\nE dibenn ar brezelioù e voe kreñvaet galloud Spagn dreist da stadoù all Europa, pa oa an darn vrasañ eus Italia en he dalc'h (rouantelezh Naplez, dugelezh Milano, Stato dei Presidii), war eeun pe get; ar stadoù italian chomet emren e oa Republik Venezia, Dugelezh Savoia (liammet ouzh ar Rouantelezh c'hall), ha Stadoù ar Pab, goude ma ne oant ket ken dizalc'h ken abalamour ma n'halle ket ar pab tremen hep Spagn evit e skoazellañ da lakaat ar C'hempenn enepprotestant da ren en Europa.\n1.1 Brezelioù all kentaou\n2 Kentañ brezelioù Italia : adalek Charlez VIII betek emgann Marignan\n2.1 Kentañ brezel Italia (1494-1497)\n2.3 Eil brezel Italia (1499-1500)\n2.4 Trede brezel Italia (1500-1504)\n2.5 Pevare brezel Italia (1508-1513)\n2.6 Pempet brezel Italia (1515-1516)\n3 C'hwec'h brezel etre an Tierniezhioù Valois ha Habsbourg\n3.1 C'hwec'hvet brezel Italia (1521-1526)\n3.2 Seizhvet brezel Italia (1526-1529)\n3.3 Eizhvet brezel Italia (1536-1538)\n3.4 Navet brezel Italia (1542-1544)\n3.5 Dekvet brezel Italia (1552-1556)\n3.6 Unnekvet brezel Italia (1556-1559)\nBetek 1442 edo rouantelezh Naplez etre daouarn an Tiegezh Anjev-Sikilia, ur skourr eus ar Gapeted. Er bloavezh-se e tegouezhas ar gurunenn etre daouarn Alfonso V, roue Aragon. Klask a reas Tiegezh Anjev adkemer e beadra neuze. Mervel a reas René Anjev en 1480 : da neuze eo gant roue Bro-C'hall e tegouezhe e wirioù war ar rouantelezh, da lavarout eo gant Loeiz XI da gentañ, hag adalek 1483, gant Charlez VIII. Ret e voe d'ar roue gall aozañ ar c'hlask en dihelloù evit diazezañ e c'houlenn, seul vui ma oa kollet gant Tiegezh Anjev e zouaroù e Naplez abaoe 1442. En hêrezh-se e oa ivez Rouantelezh Jeruzalem a chomo dindan ar Vamelouked betek 1517.\nTri feur-emglev diplomatek zo sinet hag a rank asuriñ Bro-C'hall n'he devo ket trubuilh gant Spagn, Bro-Saoz nag Aostria.\nfeur-emglev Étaples e 1492 gant ar Saozon,\nfeur-emglev Barcelona en 1493: gantañ e teu Rousilhon ha Cerdanya en-dro gant Fernando II, roue Aragon; hennezh e oa ar priz da baeañ da Spagn evit ma ne deuje ket da emellout e brezel Italia;\nfeur-emglev Senlis e 1493, gant Masimilian Iañ, an impalaer santel. En taol-mañ e paouez Charlez VIII da c'houlenn Franche-Comté, a oa argouroù Marc'harid Aostria, bet e gefrisa, hag a oa perc'hennet gant Masimilian a-benn neuze.\nEn 1486 e oa en em savet baroned, feal d'an Anjeviz, e rouantelezh Naplez. Pa voent trec'het e kavjont repu e Bro-C'hall. E-pad 60 vloaz neuze e klaskjont lakaat anavezout o gwirioù. Ouzhpenn-se e oa Ludovico il Moro o c'houlenn digant Charlez VIII dont da Italia. Tutor e oa Ludovico d'an dug bihan Gian Galeazzo Sforza, ha nec'het e oa o welout e c'halle an traoù treiñ da fall en Italia ma veze torret an emglev graet e 1467. War e dalaroù e oa an emglev a oa etre Firenze, dugelezh Milano ha rouantelezh Naplez evit stourm ouzh galloud Republik Venezia.\nPiero il Fatuo, mab da Lorenzo il Magnifico, a glaskas neuze ober emglev gant Rouantelezh Naplez.\nBrezelioù all kentaouAozañ\nAr peoc'h a oa o ren e Norzhitalia abaoe un nebeud bloavezhioù.\nE 1454 e oa bet echuet ur brezel etre Republik Venezia ha Dugelezh Milano.\nEtre 1482-1484 e oa bet brezel Ferrara, etre Firenze ha Ferrara .\nKentañ brezelioù Italia : adalek Charlez VIII betek emgann MarignanAozañ\nKentañ brezel Italia (1494-1497)Aozañ\nUr pennad Kentañ brezel Italia (1494-1497) zo ivez.\nAr soudarded c'hall o vont e Firenze, d'ar 17 a viz Du 1494, gant Francesco Granacci.\nAr soudarded c'hall o tegouezhout e kêr Napoli, d'an 22 a viz C'hwevrer 1495, e Cronaca figurata del Quattrocento gant Melchiorre Ferraiolo\nEdo Ludovico Sforza, dug Milano, o klask harp a-enep Republik Venezia, ha ton a roe d'ar roue gall da aloubiñ Italia. E 1494, pa varvas Ferdinando Iañ Naplez e kavas d'ar roue gall e oa erruet ar c'houlz vat.\nGoude en em glevout gant dug Milano, ha war an digarez toull (anat d'ar gempredidi) da gas ur brezel ar groaz nevez a-enep an impalaeriezh otoman ha da zieubiñ Jeruzalem, setu ar roue gall Charlez VIII o kuitaat Grenoble gant e arme, enni 25 000 soudard (8000 goprsoudard suis en o zouez). Hag eñ o tremen dre ode ar Montgenèvre d'an 2 a viz Gwengolo 1494.\nAn arme c'hall o tegouezhout en Italia zo anezhi 200 gwaz a zo gwarded ar roue, un arme war varc'h a 1600 den, 12 000 den war droad (anezho 6000 Suis ha 3000 Gwaskon) hag un 70 kanol, skañv ha hefiñv, hag a denn boledoù arem pe kouevr, 100 en ur ober un eur.\nBuan ez a C'hallaoued betek Asti ma tegouezhont d'an 9 a viz Gwengolo. E Rapallo, e-kichen Genova, e voe trec'h ar C'hallaoued, renet gant Loeiz Orleañs, hag arme Milano, war 5000 Aragonad a oa o paouez dilestrañ e Genova. Klañv e oa Charlez gant ur c'hleñved a vo anvet kleñved Naplez gant lod, ha n'hallas ket mont e-barzh kêr Genova a-raok ar 6 a viz Here.\nGoude e talc'has an arme c'hall da vont trema'r c'hreisteiz : d'an 20 a viz Here e voe kemeret Mordano, e Romagna, ganto, ha lazhet soudarded ha tud disoudard; d'ar 26 e rejont kemend-all e Fivizzano. Spontet an Italianed, ha goude marc'hata, e voe kemeret Firenze hep en em gannañ d'ar 17 a viz Du. D'an 28 ez ejont war-du Roma, ma tegouezhjont d'an 31 a viz Kerzu. Un emsavadenn a voe e Firenze er c'heid-se, ha savet ur republik a chomas en he sav betek 1512.\nWar-dro hanter C'hwevrer 1495 e tilezas ar roue Alfonso II Naplez e garg a roue hag e vab Ferdinando II a renas war e lerc'h. Ret e voe dezhañ tec'hel avat pa zegouezhas an armeoù gall d'an 22 a viz C'hwevrer. Gant chomadenn ar C'hallaoued e Naplez e voe tapet gant ar soudarded kleñved Naplez, dianav betek neuze.\nKrog e oa rogoni an alouberien c'hall da gavout enebourien er bobl. Savet e voe Emglev Venezia a-enep d'ar C'hallaoued. D'an 20 a viz Mae 1495 edo arme Charlez VIII o kuitaat Naplez, o leuskel Gilbert de Montpensier, anvet da vesroue, e penn ur gwarnizon gall.\nLoeiz Orleañs a oa chomet en Lombardia gant un arme. Urzh en doa da chom hep mont a-benn da zug Milano, Ludovico il Moro. Daoust da se e kemeras kêr Novara e Mezheven 1495, hag un degemer brav a voe graet dezhañ gant ar bobl eno, nemet n'eas ket betek Milano, na oa ket difennet gwall vat hag a oa prest d'ober un degemer heñvel dezhañ. Diaesoc'h avat e voe distro Charlez VIII da Vro-C'hall. Ne oa ken nemet 9000 soudard gantañ. Gant poan e treuzjont an Apenninoù gant o c'hanolioù pa errujont dirak Fornovo d'ar 5 a viz Gouhere. Eno e kavjont un armead enebourien, 35000 adud enni, ha renet gant Francesco II Gonzaga, markiz Mantova. Emgann Fornovo a voe d'ar 6 a viz Gouhere ha trec'h e voe ar C'hallaoued, goude ma oa niverusoc'h o enebourien, hag evel-se e c'halljont kenderc'hel war hent an distro.\nSede an arme c'hall dirak Asti, ha fall stad ar vrezelourien. Loeiz Orleañs a oa gronnet gant e soudarded e kêr Novara gant un armead 30 000 den da Ludovico il Moro, hag an naonegezh o ren. Goulenn a reas Loeiz sikour digant e genderv roue, goude ma n'en doa ket sentet ouzh e urzhioù.\nKrog e oa an div gostezenn da varc'hata, ha sinet e voe ar peoc'h e miz Here 1495. Loeiz Orleañs a guitaas Novara gant e 5500 den, Suised anezho dreist-holl, hag un toullad bras anezho a varvas nebeud goude, ken fall e oa o yec'hed. En emglev Verceil e tremene ar roue gall gant esper ha hunvreoù pa chome dug Milano mestr war an dachenn.\nEr c'heid-se e chome un toullad Gallaoued e Naplez, o stourm evit mirout tammoù eus ar rouantelezh. Ferdinand II a zilestras en Calabria hag a lakaas seziz war gêr Naplez.\nMontpensier a repuas er c'hastelloù da c'hortoz skoazell digant Bro-C'hall. Met skoazell ne deue ket buan. Ludovico il Moro en devoa prometet kas listri karget a soudarded da Naplez met ne reas ket. Ha Charlez VIII a oa berr an arc'hant gantañ. Koust an droiad-vrezel da Italia a rankje bezañ bet paeet, evit ul lod bepred, gant donezonoù Firenze, graet pa vije bet daskoret dezho ar c'hreñvlec'hioù prestet d'ar C'hallaoued. A-benn ar fin e voe gwerzhet ar c'hreñvlec'hioù da Lucques, Venezia, Genoa pe Pisa, goude trubarderezh Robert de Balsac e Toskana. Charlez VIII a rankas neuze rentañ an arc'hant amprestet digant presterien Firenze ha tremen a rankas hep amprestañ gwenneien ken digant kêr Firenze.\nGilbert de Montpensier, neuze, a lestras gant tost an holl difennerien hag ac'h eas da Salerno. En e arme e oa goprsoudadrded dreist-holl, Alamaned hag Italianed, bouetet fall ha no devoa ket bet gwenneg ebet abaoe pell amzer. Lezel a reas arme Fernando II da c'hronnañ e armead e kêr Atella. Un darn eus ar soudarded alaman a nac'has en em gannañ, ma voe ret d'ar C'hallaoued en em rentañ. Kalz a soudarded c'hall a varvas gant ar c'hleñvedoù hag an naon.\nSpagn avat a gemere perzh e Kevre Venezia, en enep da feur-emglev Barcelona, hag a gouezhas war Languedoc dre veur a wech e-kerzh ar bloaz 1496. Emwelioù a voe evit klask ober ar peoc'h gant Spagn e 1496, a-hed ar bloavezh 1497 ha deroù 1498, ken na voe sinet arsav-brezel Alcalá de Henares e miz Du 1497.\nCharlez VIII en devoa c'hoant atav da lakaat e zorn war rouantelezh Naplez hag a glaskas chom mignon da briñsed Italia a c'halle e leuskel da dremen da vont etrezek Naplez. Dug Orléans avat a glaske lakaat harz da vennad ar roue. Charlez a varvas en 1498 hep na vije deuet e hunvreoù da wir.\nMarv Gaston Foix en emgann Ravenna, eoullivadur war lien gant Ary Scheffer, war-dro 1824.\nEmgann Novara, koadengravasur gant Johannes Stumpf, 1548.\nTapis diwar-benn Emgann Pavia\nEmgann Pavia, eoullivadur war goad gant ul livour flamank dizanv\nKarl V o weladenniñ Frañsez Iañ goude emgann Pavia, dourlivadur war baper gant Richard Parkes Bonington, war-dro 1827\nStudi da greñvaat ar Porta al Prato en Ognissanti, kreion ha liv, dourlivadur, ha kreion ruz gant Michelangelo Buonarroti, war-dro 1529–30\nSeziz Firenze, murlivadur gant Giorgio Vasari, c. 1558\nSeziz Nisa en 1543, gant Toselli, war un engravadur gant Aeneas Vico\nEil brezel Italia (1499-1500)Aozañ\nUr pennad Eil brezel Italia zo ivez.\nItalia e 1499.\nSetu Loeiz XII anvet da roue, dezhañ gwirioù an dierniezh Valois war rouantelezh Naplez, hag ouzhpenn da se gwirioù war dugelezh Milano dre e vamm-gozh Valentina Visconti, eus an Tiegezh Visconti. Ha Loeiz XII da brientiñ aloubadeg Italia a-zevri gant kuzulioù mat ar c'hardinal Georges d'Amboise, arc'heskob Rouan.\nDa gentañ e klaskas ober brav d'an Tiegezh Borgia, rak skoazell digant ar pab Alesant VI a felle dezhañ kaout evit terriñ e eured da Janed Bro-C'hall ha gallout addimeziñ da Anna Breizh, intañvez e genderv Charlez VIII, evit gallout mirout dugelezh Breizh. Ha Cesare Borgia da zegas dezhañ builh ar pab da freuzañ e zimeziñ. Evel prof e roas roue Bro-C'hall d'ar c'hannader un dugelezh, hini Valentinois, hag ouzhpenn da se dorn Charlotte d'Albret, c'hoar da roue Navarra, evit brasañ plijadur ar pab ha ne glaske nemet an tu da reiñ madoù a-leizh d'e holl vugale e korn pe gorn eus Europa.\nTommaat a reas Loeiz XII ouzh Republik Venezia ha sinañ ganti feur-emglev Blois d'an 2 a viz C'hwevrer 1499, ma promete ar roue leuskel tolead Cremona gant ar Republik ma kerzhje gantañ a-enep Milano. D'ar 16 a viz Meurzh 1499 e voe sinet feur-emglev Luzern entre Bro-C'hall ha Kantonioù Suis. Emglevioù all a reas gant Herri VII ha danvez roue Kastilha, Fulup Iañ Kastilha. A-benn ar fin en em gavas gronnet ha digenvez Dug Milano, Ludovico Sforza. E miz Gouhere 1499 e voe arsailhet dugelezh Milano gant an arme c'hall, renet gant condottiero Jacques de Trivulce ha gant soudarded Venezia. Ne voe ket skoazellet Ludovico il Moro gant an Impalaer santel, ne oa ket evit ober brezel e daou dalbenn, ma klaskas repu e Tirol. Ha Trivulce da gemer Milano d'an 2 a viz Gwengolo 1499. Genoa a voe kemeret ivez gant ar C'hallaoued. Loeiz XII ac'h eas neuze da gaout Trivulce da Vilano, hag a zistroas d'e rouantelezh, goude leuskel ar galloud en dugelezh gant e jeneral. Ludovico Sforza a savas un arme a nevez hag a adkemeras Milano en miz Meurzh 1500. Ha Loeiz XII neuze da gas La Trémoille ha Georges d'Amboise da adkemer an dugelezh. Ludovico il Moro n'en doa ket paeet e c'hoprsoudarded c'hoazh hag ar re-se neuze da nac'h en em gannañ ouzh an arme c'hall, ha da dapout an dug d'e reiñ d'ar C'hallaoued d'an 10 a viz Ebrel 1500. Kaset e voe Ludovico il Moro da brizoniad da Vro-C'hall ma varvas en 1508. Charles II d'Amboise de Chaumont a voe anvet gant Loeiz XII da c'houarnour Milano.\nTrede brezel Italia (1500-1504)Aozañ\nUr pennad Trede brezel Italia zo ivez.\nUr wech taolet e grabanoù war dugelezh Milano, e troas Loeiz XII war-du rouantelezh Naplez. Ur wech c'hoazh e voe roet skoazell dezhañ gant ar pab Alesant VI a gave da damall d'ar roue Frederig II Naplez an emglev digristen en devoa graet gant an Durked.\nD'an 11 a viz Du 1500 e sinas Loeiz XII Feur-emglev Granada gant Fernando II Aragon diwar-benn rannidigezh rouantelezh Naplez: Puglia ha Calabria da Aragon en un tu, Naplez, Douar al Labour hag Abruzzi da Vro-C'hall en tu all.\nE 1501 e lammas Bro-C'hall ha Spagn war Naplez ma rankas ar roue kaezh kodianañ d'ar 26 a viz Gwengolo 1501. Repuiñ a reas e Bro-C'hall ma voe anvet da Gont Anjev, goude dilezel e wirioù war rouantelezh Naplez.\nEr c'heid amzer-se, gant asant Bro-C'hall, e kouezhas Cesare Borgia, mab d'ar pab Alesant VI, war Romagna (1500), ha Dugelezh Urbino (Mezheven 1502). Loeiz XII avat a viras outañ d'ober kemend-all da Republik Firenze. D'an 31 a viz Kerzu 1502 eo e lakaas lazhañ baroned an Tiegezh Orsini e Senigallia.\nE rouantelezh Naplez e oa savet bec'h, kenkent ha 1502, etre ar C'hallaoued, chomet e kornioù zo daoust d'an emglevioù, ha Fernando II Aragon .\nE 1503 e varvas ar pab Alesant VI. Pi III ne renas war e lerc'h nemet un toullad mizioù. Goude e teuas un enebour touet d'an Tiegezh Borgia, ar pab Jul II. Cesare Borgia a voe rediet da zaskoriñ kêrioù ha kreñvlec'hioù, ha da dec'hel da Spagn, ma voe bac'het, hag ac'haleno da Navarra, da di e dad-kaer, ma varvas en 1507.\nFaezhet e voe ar C'hallaoued en emgannoù Seminara, Cerignola ha Garigliano a-enep Gonzalvo Córdoba, ma voe kollet ganto Naplez, ha goude Gaeta d'an 1 a viz Genver 1504.\nE miz C'hwevrer 1504 e voe sinet arsav-brezel Lyon ha lezel a reas Loeiz XII rouantelezh Naplez gant Fernando II Aragon. Loeiz XII en devoa roet tro d'ar pab da greskiñ e c'halloud ha d'ar Spagnoled da gemer Naplez.\nPevare brezel Italia (1508-1513)Aozañ\nUr pennad Pevare brezel Italia zo ivez.\nKemmoù e stadoù Italia entre 1495 ha 1535\nEn 1508, da-heul feur-emglev Cambrai, e krogas pevare brezel Italia. Kevre Cambrai a oa aozet da enebiñ ouzh Venezia. Ennañ e oa bodet Stadoù ar Pab, rak ar pab a felle dezhañ adkemer kreñvlec'hioù eus Romagna a oa bet kemeret gant Venezia en 1504, Bro-C'hall a glaske tapout kêrioù dalc'het gant Venezia en Lombardia, hag an Impalaeriezh santel roman german a oa o klask teuler he c'hrabanoù war un toullad kêrioù mogeriet e Frioul. En 1506 e oa bet kemeret Peruggia ha Bologna gant ar pab Jul II.\nVenezia a nac'has plegañ da ultimatom ar pab, ma krogas ar brezel e miz Mae 1509. E penn an armeoù gall edo Loeiz XII e-unan, ha gantañ Trivulce ha Charles II d'Amboise de Chaumont. D'an 9 a viz Mae 1509 e treuzjont harzoù Lombardia ha trec'h e voent war arme Venezia, renet gant Bartolomeo d’Alviano, en emgann Agnadel d'ar 14 a viz Mae. Loeiz XII a gemeras kenkent kêrioù Lombardia, a gave dezhañ e oant dezhañ, Masimilian a reas kemend-all, hag ar pab Jul II a gemeras Romagna. Hogen ne oa ket bet distrujet arme Venezia, ha d'ar 15 a viz Gouhere, e loc'has eus Trevisa un arme renet gant Andrea Gritti hag a adkemeras Padova. Dont a reas an Impalaer da lakaat seziz war Badova d'ar 15 a viz Gwengolo, met 17 devezh goude e tilezas an dachenn.\nNec'het avat e oa ar pab Jul II o welout ar roue gall Loeiz XII o terc'hel da vont war-raok, ha fellout a reas dezhañ kas an armeoù gall kuit da vat eus Italia. D'ar 24 a viz C'hwevrer 1510 e tilamas e ezkumunugadenn diwar choug kêr Venezia, ha skoaz-ouzh-skoaz ez eas soudarded ar pab hag arme Venezia da vrezeliñ da reiñ lamm d'ar Gall ha d'e gas kuit eus ledenez Italia penn-da-benn, ha tamm-ha-tamm e voe adkemeret gant Republik Venezia an douaroù he devoa bet kollet war an douar-bras.\nEn miz Mae 1511 e voe kemeret Bologna gant Loeiz XII, ha neuze galvet ar garnidaled da zerc'hel ur sened-Iliz e Pisa evit distroadaén ar pab. Jul II a embannas rak-tal ar Builh Sacrosanctæ, hag a c'halvas sened-Iliz Latrano, en ur ezkumunugañ perzhidi sened-Iliz Pisa.\nD'ar 5 a viz Here 1511 ec'h aozas ar pab ar C'hevre Santel, gant Spagn ha Republik Venezia, Bro-Saoz ha kantonioù Suis, a-enep Bro-C'hall. E penn an arme c'hall e oa Gaston de Foix, hag a zeuas a-benn da vezañ trec'h war soudarded ar C'hevre, nemet rankout a rejont dilezel o seziz war gêr Bologna, kuitaat Brescia o devoa adkemeret. trec'h e voent war armeoù ar C'hevre d'an 11 a viz Ebrel 1512 en emgann Ravenna. Mervel a eure Gaston de Foix e-pad an emgann-se ha Jacques II de Chabannes, a gemeras penn an arme c'hall war e lerc'h.\nE-lec'h hastañ war-du Roma avat e chomas an arme c'hall da breizhata Ravenna ha da goll amzer. E-keit-se o devoa gallet soudarded ar pab ha re Spagn d'en em adaozañ, hag ar Suised da gas 18 000 brezelour da Lombardia. A-benn miz Mezheven 1512 ne oa arme c'hall ebet ken e Lombardia hag adkavet e oa e zugelezh gant Massimiliano Sforza e Milano.\nMervel a eure Jul II d'an 20 a viz C'hwevrer 1513. War e lerc'h e voe anvet ar c'hardinal Medici, Leon X, kreñvaet e c'halloud gant obererezh ar pab kozh. E penn ar C'hallaoued e oa La Trémoille ha Trivulzio, hag argadiñ a rejont meur a gêr, ha kemeret e voe Milano ganto. Harzet e voe o argadadeg avat d'ar 6 viz Mezheven 1513, en emgann Novara, ma voe trec'h ar Suised. Ret e voe d'ar C'hallaoued kuitaat Dugelezh Milano ha distreiñ da Vro-C'hall ma oa krog un enebour kozh da c'hoari adarre.\nRak en hanternoz Bro-C'hall e oa krog ar Saozon, diazezet en Calais, da aloubiñ Pikardi, tra ma oa ar Suised o vont trezek Bourgogn. Faezhet e voe marc'hegerien Bro-C'hall en emgann Guinegatte d'ar 16 a viz Eost 1513 gant arme saoz ar roue Herri VIII ha gemeras kêr Thérouanne. Ar Suised a lakaas seziz war gêr Dijon.\nEr c'hreisteiz, Fadrique Álvarez de Toledo y Enríquez de Quiñones, eil Dug Alba, e penn arme Aragon, a argadas Rouantelezh Navarra. Aloubiñ a reas ar vro er c'hreisteiz d'ar Pireneoù, ma rankas Jean d'Albret tremen ar menezioù da glask repu. D'ar 14 a viz Gwengolo e voe sinet feur-emglev Dijon gant Louis II de la Trémoille, a baeas ar Suised evit ma'z ajent d'ar gêr, hag a zilezas an arc'hadennoù gall en Italia en anv ar roue Loeiz XII.\nAr roue avat ne anavezas ket ar feur-emglev-se, met kollet e oa Italia gantañ. Adkemer an douaroù kollet gant Loeiz XII a vo graet avat gant ar roue gall war e lerc'h, Frañsez Iañ .\nPempet brezel Italia (1515-1516)Aozañ\nGoude Emgann Marignano, tresadenn gant Urs Graf.\nSakret e oa bet ar roue gall Frañsez Iañ d'ar 25 a viz Genver 1515. Dastum a reas an arc'hant en devoa ezhomm da baeañ un droiad-vrezel all da zugelezh Milano. Eñ ivez a oa mab-bihan da Valentina Visconti, ha mall warnañ kemer Milano. Feuremglevioù a sinas gant roue Bro-Saoz, Herri VIII, gant priñs an Izelvroioù (a vo anvet da impalaer Santel, evel Karl V), ha Republik Venezia. Dalc'het e oa an dugelezh gant an armeoù suis, en anv an dug yaouank Massimiliano Sforza. D'ar 7 a viz C'hwevrer 1515 e voe roet dezho harp gant an Impalaer Santel Masimilian (an hini a oa bet pried kentañ Anna Vreizh) ha Fernando II Aragon evit gwareziñ dugelezh Milano. Ar pab Giovanni de' Medici a oa prederiet gant difenn madoù e diegezh e Firenze ha ne gemeras perzh en emglev nemet d'ar 15 a viz Gouhere. E gwirionez ne oa nemet ar Suised a oa prest da zifenn dug Milano, hag an Impalaer ne reas van pa voe gopret 15 000 soudard alaman gant ar roue gall.\nEdo ar Suised o prientiñ talañ ouzh argadeg ar C'hallaoued gant aozañ gwarnizonoù e Piemonte, war an hentoù ma tremene an armeoù gall peurliesañ, e Susa ha Pignerol, dre odeoù ar Mont-Cenis hag ar Montgenèvre. Keloù o doa bet ar C'hallaoued moarvat hag un hent nevez a gemerjont dre ode Larche, da vont da Italia, ma rankas ar Suised mont war o c'hiz da zifenn Lombardia.\nE-kerzh an hañv e prometas ar roue gall d'ar c'hantonioù suis reién dezho bernioù bras a arc'hant en eskemm ouzh o monet kuit eus dugelezh Milano. Termal a reas ar Suised da gentañ, nac'h da c'houde. Emgann a voe etre Suised ha Gallaoued d'an 13 ha 14 a viz Gwengolo 1515 en emgann Marignano. Trec'h e voe an arme c'hall ma voe aes dezho adkemer Lombardia. Neuze e voe sinet feur-emglev Bologna etre ar roue gall hag ar pab, ha gantañ e voe reoliet an darempredoù etre an div veli betek an Dispac'h gall, ma voe kreñvaet gantañ pouez ar roue en iliz c'hall.\nD'an 13 a viz Eost 1516 e teuas Carlos Iañ da vout roue Spagn, goude marv e dad-kozh Fernando II Aragon :anavezout a reas ar gwir da vro-C'hall da zerc'hel dugelezh milano gant ma laoskje rouantelezh naplez e peoc'h: sed a oa danvez Feur-emglev Noyon. Diaesoc'h e voe da Vro-C'hall ober emglev gant ar Suised rannet etrezo\nEn miz Genver 1516 e voe eizh kanton suis o plegañ d'ar roue, tra ma voe pemp all o leuskel an impalaer santel da duta evit kas soudarded d'ober ur vrezelekadenn arall en Italia. A-benn ar fin, d'an 29 a viz Du 1516, e voe sinet ar peoc'h gant Feur-emglev Freiburg (1516) entre kevread Suis ha Bro-C'hall. Adarre e c'hallas ar roue gall goprañ soudarded suis, ha seblantout a reas ar peoc'h ren da vat en Italia.\nC'hwec'h brezel etre an Tierniezhioù Valois ha HabsbourgAozañ\nC'hwec'hvet brezel Italia (1521-1526)Aozañ\nPa voe dilennet Karl V e penn an Impalaeriezh santel en em gavas gronnet Bro-C'hall gant stadoù a oa e dalc'h an Tiegezh Habsbourg: Spagn, an Impalaeriezh, an Izelvroioù, ha Rouantelezh Naplez. Ouzhpenn en Italia e voe brezel neuze, hogen en Italia bepred dreist-holl.\nKlask a reas ar C'hallaoued adkemer Rouantelezh Naplez. D'an 29 a viz Ebrel 1522 avat e voent faezhet en emgann Bicocca e-tal Milano ma rankjont kuitaat ar vro. Francesco Maria Sforza a voe roet dezhañ kurunenn an duged.\nEn miz Gwengolo 1523, en em savas Charles III de Bourbon, konestabl ha kentañ ofiser Rouantelezh Bro-C'hall, ha mont a reas da servij an Impalaer Habsburg. E kreisteiz ar rouantelezh e talc'has Odet de Foix, marichal de Lautrec, ken e rankas an arme spagnol paouez gant seziz kêr Baiona.\nEn 1524 e rankas an armeoù gall kuitaat Lombardia ha leuskel o c'hanolioù war o lerc'h zoken, e-pad o c'hiladeg. Lazhet e voe Pierre Terrail, anavezet evel ar marc'heg Bayard, pimpatrom an harozed c'hall, d'an 30 a viz Ebrel 1524, o tifenn ar giladeg .\nE miz Gouhere 1524 e lammas an armeoù spagnol, renet gant Charles de Bourbon, war Provañs. Tro wenn a rejont dirak Marseille avat, ha mont a reas ar C'hallaoued da vrezeliñ adarre en tu all d'an Alpoù en miz Here. Adkemeret e voe Milano d'ar 26 a viz Here ha mont a reas ar Spagnoled da repuiñ da Lodi ha Pavia. E-pad tri miz e voe lakaet seziz war Pavia gant ar C'hallaoued, met dont a reas un arme impalaerel da reiñ dorn d'ar Spagnoled, dindan ar jeneral Georg von Frundsberg, en C'hwevrer 1525. En emgann Pavia e voe faezhet ar C'hallaoued ha prizoniet ar roue Frañsez Iañ (Bro-C'hall) gant an arme impalaerel renet gant Charles III de Bourbon. Kaset e voe da Spagn ma rankas chom bloaz prizoniet a-raok lakaat e vibien da zont en e lec'h.\nSeizhvet brezel Italia (1526-1529)Aozañ\nD'ar 14 a viz Genver 1526 e oa bet sinet feur-emglev Madrid (1526) gant ar roue gall Frañsez Iañ, ha hervez ar baperenn sinet e ranke paouez da deurel e c'hoant war Italia, leuskel Bourgogn gant Spagn, leuskel Flandrez hag Artez, ha dimeziñ da Eleonora Aostria, c'hoar Karl V.\nPa voe dieubet ar roue gall avat, d'ar 17 a viz Meurzh 1526, goude leuskel e zaou vab etre daouarn e enebour, ha pa zistroas da Vro-C'hall, ne reas forzh ebet gant an emglev hag ar promesaoù ken : abeg a voe kavet neuze e Spagn da ober vil da vibien ar roue falstouer.\nD'an 22 a viz Mae 1526 e voe savet Kevre Cognac gant roue Bro-C'hall, ar pab Klemez VII, dugelezh Milano, Bro-Saoz, Venezia ha Firenze a-enep an Impalaer. Gwanaet e oa arme an impalaer gant ar c'hleñvedoù hag an diouer a arc'hant evit paeañ goproù ar soudarded, ha se zo kaoz e chomas dug Urbino, Francesco Maria della Rovere, e penn armeoù ar C'hevre, hep lammat war Milano, ha ma c'hortozas nerzhioù nevez.\nEn Gwengolo 1526, goude trec'het Hongariz e Mohács gant Soliman, ha dindan gwask noblañsed Roma, e rankas ar pab Klemez VII plegañ d'ober un arsav-brezel gant an impalaer.\nA-benn nevezamzer 1527 ne c'halle ket Charles de Bourbon paeañ goproù soudarded arme an impalaer ken, enni un 12 pe 15 000 lanskened renet gant Georg von Frundsberg : da virout ouzh e arme da vont a bep tu e prometas dezhi e c'hallje preizhata e kêrioù Toskana ha Stadoù ar Pab.\nA-benn e teuas kêrioù Firenze ha Bologna da baeañ an arme impalaerel evit ma'z aje da breizhañ da lec'h all, ha setu hi war-zu Roma. Sur e oa ar pab Klemez VII e c'hallje marc'hata ivez, ken ne reas mann da zifenn kêr.\nArigrap Roma, e 1527.\nDa veure ar 6 a viz Mae 1527, evel respont d'an emglev etre ar pab Klemez VII hag ar roue gall enep dezhañ, e c'hourc'hemennas Charles de Bourbon d'e arme kemer kêr Roma, hep kanolioù na seziz. Lazhet e voe Bourbon e-kerzh an arsailhadeg, met kemeret e voe Roma a-benn un nebeud eurvezhioù.\nMeur a zevezh e padas arigrap Roma. Preizhet e voe e pep lec'h, en ilizoù, e ti tud eus kostezenn an impalaer zoken. Goude teir sizhunvezh seziz e voe kemeret Castel Sant'Angelo, ma oa repuet pab ha kardinaled. Ret e voe d'ar pab paeañ 70 000 dugad aour evit bezañ dieubet. Bras e voe brud preizhadeg Roma er bed kristen, un arouez eus youl Doue da galz a dud. Ne voe kuitaet Roma gant an arme impalaerel nemet e C'hwevrer 1528, pan eas da Naplez. E-pad ar breizhadeg e oa aet an armeoù gall da aloubiñ Rouantelezh Naplezha da lakaat seziz dirak kêr Naplez en miz Ebrel 1528.\nGant ar c'hleñvedoù-red, gant an amiral Andrea Doria, eus Genova, o cheñch tu d'e borpant, e rankas ar C'hallaoued kuitaat Naplez. Adarre e voent trec'het en Lombardia. Echuet e voe ar brezel gant Peoc'h an Itronezed, d'ar 5 a viz Eost 1529.\nEizhvet brezel Italia (1536-1538)Aozañ\nE gwirionez ne c'hoarvezas ket ar brezel-mañ en Italia nemeur.\nE deroù ar bloavezhioù 1530 e kave gwell ar roue gall Frañsez Iañ reiñ harp da enebourien an Impalaer santel, evel kevread ar briñsed protestant alaman (Kevre Smalkalde) pe an Impalaeriezh otoman, a skoulmas emglev gante meur a wech.\nKarl V avat en em ginnige mui-oc'h-mui evel difenner ar feiz katolik. En Mezheven 1535, e kemeras en-dro un nebeud kêrioù eus Tunizia ha, bloaz goude, d'ar 5 a viz Ebrel 1536, e reas e zonedigezh pompadus ha trec'hlidus e Roma, degemeret gant ar pab Paol III. En em glevout a reas an impalaer hag ar pab da aozañ ur sened-iliz evit ober d'ar briñsed protestant alaman distreiñ war-zu an Iliz katolik.\nFrañsez Iañ avat n'houle sened-iliz ebet, hag e dro a gavas, gant marv dug Milano, d'an 1 a viz Du 1535, da c'houlenn evitañ hêrezh an dugelezh.\nE penn-kentañ 1536 e voe gwelet 40 000 soudard gall oc'h aloubiñ Dugelezh Savoia nemet chom a-sav a rejont dirak harzoù Lombardia, rak spi en devoa Frañsez Iañ da varc'hata e-lec'h brezeliñ. Savoia ha Piemonte a chomas e dalc'h ar gall betek 1559. En C'hwevrer e voe sinet un emglev kenskoazell gant ar roue hag ar sultan otoman. En Mezheven 1536 e voe aloubet Provañs gant Karl V, ma rankas an arme c'hall kilañ dirazañ, met ar c'honestabl gall Anne de Montmorency (1492-1567) a grogas gant politikerezh an douar devet. Dont a reas ar C'hallaoued a-benn da herzel arme an impalaer en Pikardi. En Gwengolo e rankas ar Spagnoled kuitaat Bro-C'hall hep bezañ en em gannet gwech ebet.\nNavet brezel Italia (1542-1544)Aozañ\nEmgannoù en izelvroioù.\nHerri II, roue Bro-C'hall war-lerc'h e dad Frañsez Iañ.\nPevar bloaz goude e voe adkroget ar brezel gant ar roue gall Frañsez Iañ, skoazellet gant an Durked, dre ma oa bet torret an emglev gant Karl V an Impalaeriezh Santel o reiñ dugelezh Milano d'e vab, Felipe, en miz Du 1540. Frañsez Iañ a gasas un arme, renet gant dug Orleañs, war-zu an Izelvroioù, un arme all dindan Guillaume du Bellay war-zu Milano, hag unan all c'hoazh dindan e vab, an daofin Herri, war-zu kontelezh Rousilhon, d'ober brezel d'an impalaer ha roue Spagn.\nEn arme an hanternoz, dindan dug Orleañs, e oa 20 000 goprsoudard, 6000 soudard gall war droad, 500 archer eus kompagnunezhioù ordrenañs.\nEn hini Rousilhon, dindan an Daofin, Antoine de Lettes-Desprez de Montpezat ha Claude d'Annebaut, e oa 40 000 soudard war droad,\nEn arme Piemonte, dindan Guillaume du Bellay, e oa ouzhpenn 10 000 den. Faezhet e voe ar C'hallaoued e pep tu en 1542. Pa savas Bro-Saoz a-du gant Karl V e rankas Bro-C'hall c'hoari gant an Auld Alliance, an emglev kozh gant Bro-Skos. Met trec'het e voe ar roue skos James V gant arme Dug Norfolk en Solway Moss d'ar 24 a viz Du 1542.\nEn miz Eost 1543 e voe lakaet seziz war Nisa gant arme kont Enghien, skoazellet gant listri turk Khayr ad-Din Barberousse. Kodianañ a reas kêr, ar wikadell avat ne reas ket. Kont Enghien a gendalc'has gant e hent war-zu Milano hag a c'hounezas emgann Cérisoles war soudarded an impalaer d'an 11 a viz Ebrel 1544. Da-heul kement-se ez eas Montferrato gant Bro-C'hall.\nOuzhpenn trec'hadennoù er c'hreisteiz a oa gant Bro-C'hall avat, rak eus an hanternoz e teue an dañjer. Setu ma oa en em glevet ar roue saoz Herri VIII hag an impalaer Karl V da lammat war un dro war Bro-C'hall gaezh en hanternoz hag e reter ar rouantelezh. Herri VIII a gerzhas adalek Calais da vont da lakaat seziz war Boulogne. Karl V a sailhas war Champagn, ha tostaat a rae an daénjer ouzh Pariz.\nD'an 18 a viz Gwengolo 1544 e voe sinet arsav-brezel Crépy-en-Laonnois gant Frañsez Iañ ha Karl V. Ar Gall a viras Dugelezh Savoia ha Piemonte met paouez a reas da c'houlenn Artez, kontelezh Flandrez, Dugelezh Milano ha Rouantelezh Naplez. Karl V a baouezas da c'houlenn dugelezh Bourgogn. Trede mab ar roue Frañsez, Charles d'Orléans, a voe roet dezhañ dorn Anna Aostria, nizez d'an impalaer, gant Dugelezh Milano en argouroù.\nBrezel a oa c'hoazh entre Gall ha Saoz. Meur a wech e voe faezhet Bro-Saoz gant armeoù skos pe listri gall. D'ar 7 a viz Mezheven 1546 e voe sinet feur-emglev Ardres entre Frañsez Iañ (Bro-C'hall) ha Herri VIII, ha drezañ e laoskas ar roue saoz kêr Boulogne gant Bro-C'hall evit arc'hant.\nDekvet brezel Italia (1552-1556)Aozañ\nKlask a reas Herri II skoazell digant ar broioù a enebe ouzh an impalaer. Edo ar pab Paol III o klask harp Bro-C'hall evit kreñvaat galloud e diegezh. En miz Meurzh 1547 e roas urzh Paol VI da gas sened-iliz Trento da gêr Bologna, a-raok lakaat fin dezhañ e Gwengolo 1549, hogen boulc'het mat e oa al labour war ar feiz ha kelennadurezh an iliz.\nDivizout a reas Herri II mont betek Piemonte, en miz Eost 1548, pa gave dezhañ e oa gwir berc'henn ar vro : rak daoust d'e leoù ne oa ket bet rentet ar vro-se gant e dad Frañsez Iañ. Degemeret mat e voe eno gant tud ar vro hag emglevioù nevez a sinas gant ar Suised. E 1550 avat e oa ur pab nevez, Jul III (1550-1555), hag a oa a-du gant kostezenn an impalaer. Gervel a reas an eskibien da Drento adarre a-benn 1551, evit brasañ displijadur ar roue gall a gave e oa gouest a-walc'h da ober war-dro aferioù iliz Bro-C'hall.\nGourdrouz an tiegezh Farnese, tiegezh ar pab en e raok, a reas Jul III, dre ma oa e kostezenn ar roue gall. Herri II a oa chomet e darempred gant Soliman hag e 1551 e kasas listri da skoazellañ ar roue gall, ma rankas ar pab plegañ da nerzh ar roue gall.\nDindan gwask Bro-C'hall ha gourdrouz armeoù al luterianed o tostaat ouzh Trento e rankas ar sened-iliz ehanañ gant e labour. A-benn ar fin e oa deuet ar roue gall Herri II a-benn da herzel ouzh pab hag impalaer war un dro, ha da ziskouez pegen hir e oa e vrec'h ken en Impalaeriezh santel ken en Italia, gant e droiadoù brezelekaat koulz ha gant e droioù diplomategezh.\nDistabil avat e oa an traoù e-lec'hioù all.\nEn miz Ebrel 1552 e sailhas Herri II war an Tri-Eskopti, Metz, Toul ha Verdun. En Italia e oa bet kaset kuit ar soudarded spagnol diouzh kêr Siena, d'ar 26 a viz Gouhere 1552 ha goulennet skoazell digant Bro-C'hall. Un digarez brav d'ar roue gall da zigeriñ un talbenn nevez: tri bloaz e padas brezel Siena. En miz Here e klaskas Karl V adkemer an Tri-Eskopti, ha seziz a lakaas dirak Metz, met difennet e oa kêr gant François de Guise, stourm kalet a reas, ken na rankas arme an impalaer lezel an dachenn e miz Genver 1553. En 1553 ivez ez eas un arme c'hall hag un arme durk da skoazellañ emsavidi Korsika o stourm ouzh Republik Genova. Hag er memes bloaz e voe distrujet kêr Thérouanne, en Artez, gant Karl V, goude kemeret gantañ.\nEn Mezheven 1554, e tivizas ar c'honestabl Anne de Montmorency (1492-1567) kas un arme da gemer kêr Brusel. Gantañ e oa 40 000 soudard war droad, 1200 war varc'h. Gaspard Iañ Coligny a gemeras Dinant met Montmorency, a chome da dermal, a gav gwelloc'h chom hep en em gannañ. Kilañ a reas dirak arme an impalaer betek Cambrai, Calais, Boulogne ha Renty. Eno e lakaas seziz war gastell ar gêriadennig dalc'het gant soudarded an Impalaeriezh santel. Emgann taer a voe, met lezel an dachenn a rankas ar C'hallaoued ober dre ma n'o devoa ket danvez-tan ken.\nKêr Siena, difennet gant Blaise de Montluc, a rankas kodianañ d'ar 17 a viz Ebrel 1555. Spagn a laoskas Siena da vont gant Firenze nemet e viras prezidoù toskan Priñselezh Piombino hag Orbetello. Evit Bro-C'hall avat e oa echu he hunvre toskan.\nMat e tegemeras an impalaer arsav-brezel Vaucelles d'ar 15 a viz C'hwevrer 1556, ha leuskel a reas gant Herri II Dugelezh Savoia, Piemonte, Metz, Toul ha Verdun, evel Korsika edo o paouez aloubiñ.\nEmglevioù all a voe sinet ivez gant ar Suised.\nUnnekvet brezel Italia (1556-1559)Aozañ\nTorret e voe arsav-brezel Vaucelles, ken frouezhus evit Bro-C'hall, gant itrikoù ar pab Paol IV Carafa (1555-1559). Hennezh a oa Napolitan enebet ouzh ar Spagnoled en e vro c'henidik. C'hoant en devoa d'ober emglev gant ar C'hallaoued a-enep an Habsbourged, a voe ezkumunuget gantañ zoken, hep ma vije re gresket o galloud en Italia memestra. Erruout a reas ar brezelour gall François de Guise en Italia e deroù 1557, met tro wenn a reas, ken e-keñver diplomategezh, ken e-keñver brezelekadenn. Kreñv e oa Spagn en Italia ha gwell e kavas ar pab ober ar peoc'h ganti neuze kenkent ha diskar-amzer 1557. Torret an arsav-brezel gant ar roue gall Herri II ma voe ret dezhañ ober brezel en hanternoz e vro d'an 31 a viz Genver 1557. Mont a reas ar rouanez saoz Mari Iañ Bro-Saoz da-heul he fried Felipe II da gemer perzh en abadenn. Prim e voe ar Spagnoliz ha mont a reas da lakaat seziz war gêr Saint-Quentin ma ne oa difenner ebet. Dont a reas a-benn an amiral Coligny da vont e-barzh.\nDa sikour e niz, e klaskas ar c'honestabl Montmorency aozañ ur pezh troiad skoazell, met bec'h en doe gant an enebourien, kolla reas kalz soudarded ha prizoniet e voe d'an 10 a viz Eost 1557. Trec'h e voe ar Spagnoled da « Ouel Sant Laorañs » er bloaz-se, war an dachenn evel war ar speredoù. Digor dezho e oa an hent da vont war-zu Pariz, hogen gwell e kavjont gortoz ken na godianas kêr Saint-Quentin : pennek en doa stourmet Coligny ouzh an enebourien, daskor an armoù avat a rankas ober\nHarzet avat en devoa lañs ar Spagnoled hag o aloubadeg. Nemet ur jeneral ne chome ken gant ar roue gall Henri II ha François de Guise an hini e oa, hogen en Italia edo: galvet e voe war e giz. Ha hennezh eo an hini a gemeras, dre widre, d'ar 6 a viz Genver 1558, kêr Calais digant ar Saozon, pa oa etre o daouarn abaoe 1347.\nWar washaat ec'h ae ar c'hevezerezh etre an tiegezhioù Guise ha Montmorency. Evit kenderc'hel gant ar brezel e c'halvas Herri II bodañ e Pariz ar Stadoù d'ar 6 a viz Genver 1558. Evit ober buanoc'h e oa dileuriet an dud a iliz gant an eskibien hag arc'heskibien, an noblañsed gant senesaled, hag an trede-stad gant maered. Kalon a voe kemeret pa voe adkemeret kêr Calais. Nec'het e oa ar roue gant stad ar relijion er rouantelezh. Felipe II a felle dezhañ stourm ouzh ar brotestantiezh en Europa. D'ar 17 a viz Du 1558 e varvas Mari Iañ Bro-Saoz ha kemeret ar gurunenn gant he lezc'hoar Elesbed Iañ, met seul wanoc'h a se e oa kostezenn ar Spagnoled ma nac'he Elesbed kemer Felipe II da bried ha ma save a-du gant hini ar brotestantiezh.\nD'an 2 a viz Ebrel 1559 e voe sinet ar peoc'h etre Bro-C'hall ha Bro-Saoz ha d'an 3 gant Spagn ha dugelezh Savoia : sinet e voe ar peoc'h e Cateau-Cambrésis.\nKabitened veur brezelioù Italia\nPierre Terrail, marc'heg Bayard\nGonzalo Fernindez de Córdoba\nPhilippe de Commynes Mémoires, 1524. (ISBN 978-2266132633)\nJean-Louis Fournel et Jean-Claude Zancarini, Les Guerres d’Italie, des batailles pour l’Europe, Gallimard, 2003. (ISBN 207053281-X)\nJacques Heers, L'histoire oubliée des guerres d'Italie, Via Romana, 2009 (ISBN 978-2-916727-49-3) []\nFrançois Guichardin, Histoire des guerres d'Italie 1490-1534\nAdtapet diwar « https://br.wikipedia.org/w/index.php?title=Brezelioù_Italia&oldid=1848611 »\nDernière modification le 30 Gwe 2019, à 05:41


Une neuvaine à Sainte Anne - Un naved da Santez Anna - Ar Gedour\nAccueil > Culture / Sevenadur > Nourriture spirituelle > Une neuvaine à Sainte Anne – Un naved da Santez Anna\nEflamm Caouissin 19 juillet 2017\tRéagissez et donnez votre avis ! 194 Vues\nTiegezh Santez Anna, basée à Roudouallec, propose une neuvaine en breton pour se préparer à la fête de Sainte Anne. Retrouvez les textes via ce lien et chaque jour, priez en communion avec la petite communauté bretonne mais aussi avec tous les Bretons attachés à cet idéal “Feiz & Breizh”.\nGant ur fiziañs vras eo en ho pedan, Santez Anna, evit ma’m befe ur c’heuz didro eus va fec’hedoù. Ho kalloud ken bras war galon ho Mab bihan Jezuz a c’hell seveniñ burzhudoù. Daoust ha n’eo ket ar marzh priziusañ va difram-mañ diouzh krabanoù an droug evit en em stagañ ouzh ar mad hag ouzh Doue? E Breizh ez oc’h enoret, dreist-holl e Santez-Anna-Wened, douar benniget lec’h m’hoc’h eus en em ziskouezet d’ho servijer Iwan Nikolazig, hag e santua-lioù niverus-tre. El lec’hioù-se ma skui-lhit a-fonn ho krasoù, daoust ha n’emañ ket ho purzhudoù marzhusañ e kanttroi-digezh ar bec’herion?\nSantez Anna, gant ho skoazell a vamm, e tistaolan ar pec’hed, dreist-holl ar seurt pec’hed boas-se hag a zo va hini. Fel-lout a ra din pellaat diouzh an degouezhioù a fallentez ha keuz am eus da vezañ dismegañset va Doue. Hiziv en em roan dezhañ e-ser fiziout ennoc’h-c’hwi ken galloudus ha ken madelezhus.


Pajenn:Troude ha Milin - Ar marvailler brezounek.djvu/52 - Wikimammenn\nPajenn:Troude ha Milin - Ar marvailler brezounek.djvu/52\nd’ezho. Setu eta aman ar gelenn am euz roet da bep-hini anezho ha d’e-hoc’h-hu ivez breman. Labous ar wirionez, n’euz hini evel-d-han er bed, a zo e bek eur wezenn gaer, enn eur gaoued aour, dirak eur maner n’en deuz ket he bar war ann douar. E traon ar wezenn a lavarann hag a zo e-kreiz eul letonenn vraz, ez euz o tiwall al labous e-leiz a loened spountuz a strink tan dre ho genou, dre ho daoulagad hag ho fronellou. Ken na vez paket, Labous ar wirionez a zo Labous ar gaou ; rak-se ’ta na gredit ger d’ezhan, pa lavaro d’e-hoc’h sellet d’ann traon, dre ma pignot oc’h ar wezenn. Na rit van eta oc’h he glevet, prennit ho tiou-skouarn ha savit atao ho taoulagad d’ann neac’h, rak gant eur zellik hep-ken, eur zellik d’ann traon, e kouezfac’h maro e-kichenn ho taou vreur. Bez’ e tleit en em gavout e-tal ar wezenn d’ann taol kenta a gresteiz. Er mare-ze eo e kousk al loened, ha ne zihunont nemet eunn hanter heur goude. D’ar c’houlz-ze a-vad e vezo red d’e-hoc’h beza great ho tro ha beza pell dioc’h ar wezenn, rak ma vec’h neuze war-nez taol d’al loened, e vec’h taget a-grenn gant-ho.\nPa ho pezo paket Labous ar wirionez, kaoued hag all, ha diskennel d’ann traon, likit dindan fri ho taou vreur hag ar re varo all a zo eno, al louzou-man a roann d’e-hoc’h, hag e savint dioc’h-tu beo-buezek evel biskoaz, hag enn distro deut d’am c’haout gant ho taou vreur. Grit eta evel a lavarann d’e-hoc’h, stardit ho kaloun hag e\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/52&oldid=144358 »


eneoù kaer | ur blog eo …\nPublié le 04/01/2014 par Yann-Ber\nEurvad an dud vunut, an dud-se n’o doa ket pleget d’ an alouber.\nN’ o doa ket graet kalz a dra. Ne oa bet nemet kenderc’hel da vezañ, na genlabourat gant mistri Europa hogen gant an dud nes dezho, skoulmañ liammoù startoc’h ganto.\nGanet e oa enno ar santad da vezañ graet traoù talvoudus.\nMerzhet o doa an heugus e oa ar brezel. An nebeut a oa bet lezet dezho gant o mistri kent, o doa postet e silvidigezh o denelezh.\nTremenet ar barrad feuls, ne zifourke ket war varadoz an douar. Ar bed ne vefe ket mui evel a-raok ar brezel avat. Setu a soñjent. Trec’het e oa bet an droug, an droug hollveziadel, sevenadur an droug. Peurechu e oa ren ar vistri o c’horvoe adal an amzerioù koshañ. Ne vefe mui da c’houzañv leviadurezhioù direizh armerzhourion ha politikourion tidek o beli. An holl dud a vefe kevatal. An holl a vefe selaouet. Ar wech-mañ e vefe anzavet d’ an dud vunut ar roll a c’hoarient er gevredigezh. Labour a vefe da bep hini hervez ar pezh a ouie ober ha pep hini a vefe selaouet.\nLaouen edont, dieub. Ne oant ket eus ar re o doa da ziverkañ ar sammad o doa war ar c’hoch.\nBez e vefe c’hoazh da c’houzañv ur frapadig direizhderioù ar bed kozh sur a-walc’h. Ne vefe ket hir amzer da c’hortoz. Aes e vefe bremañ kemer perzh da sevel ar bed nevez pa c’hallfe pep hini lavarout e soñj ha deskiñ e vicher den.\nSkoazellet e vefent, selaouet. Ur bobl e vefent.\nKaer e oa kenvuhezañ plijadur an dud-se. Kaer e oa o jourdoul. Kaer e oa o welout asantiñ ouzh strivoù c’hoazh, ouzhpenn ar re o doa graet a-hed ar brezel da chom digabestr.\nAn disterañ den mac’hagnet e zenelezh a zouge uhel un tamm eus kaerded ar bed.\nEchu e oa an noz. Lugernus e oa an dremmoù.\nSiwazh, an hevelep re a rene war ar bed. O mistri gozh oa emgeitet gant euzhadennoù ar brezel. Chomet int sioul keit m’ o deus gallet gwaskañ war o fizhoni.\nDeuet e oant er-maez eus an ifern kreñvoc’h ha krishoc’h eget biskoazh, gounezet ganto binvioù nevez. Tennet o deus o mad eus gwikefreoù ur bed kreizennet, kabestret strizh. Eus ur c’harc’har politikel, milourel, e oant barrek d’ober un urzh armerzhel nevez.\nGouzout a ouient hiviziken e c’heller distrujañ denelezh an dud da gaout un bagad chatal aes da vleniañ.\nAn dud vunut, harozed o dremmoù kaer, zo bet adkaset d’an netra, mezhekaet, goapaet, diskouezet d’ an holl evel atebeion an dizeneladur renet warno gant mistri a soñje bezañ dreisttud, reoù a gabestre an denelezh, a laere denelezh en ur grediñ tapout un dreistad denelezh.\nDizenelaet, dibolitikaet eo bet an dud vunut, kantet da chatal o vont da vegeliat un tamm paper en o dorn a zilennadeg da zilennadeg, galvet da beuriñ diziwezh pradeier helvus ar beveziñ yoc’hek.\nA zenion da yoc’h int bet mac’hagnet, gwastet o c’haerded, o yec’hed, o selloù a bare war un dremmwel skedus.\nNe vern, en o c’hreizon e chom kaerded ha brokusted. Un dremmwel kaer a sked en o daoulagad paret war skleur un deiz nevez o tont war ur bed brokus kaer ha c’hwek.\nGanet o deus kaerded ar bed, kaerded a zouge endeo o diaraogerion, tud rez.\nUr bed hepto ne vo nemet un euzhadenn.\nO anal zo hini ar bed, zoken mar n’ eus ket bepred ganti frond ar roz.\nAes eo o lazhañ, o mac’hagnañ, o mezhekaat er c’hrevier ma eskor red aner ar moneiz.\nKeit ma chomo un tamm eus o c’hig e c’hello genel o askre kaerded ar bed.\nHep o buhezioù troet davit an dazont pa baoueze heug ar brezel a-raok tarzhañ a-nevez krishoc’h war glask kabestrañ o eneoù, hepto, hep kened o dremmoù, ar bed zo vil.\nCe contenu a été publié dans eztaol par Yann-Ber, et marqué avec stuzegezh. Mettez-le en favori avec son permalien.


An Huñvre Dihun - Pennad 2\nMa! Echu ur re hir a zevezh labour ganin, a-benn ar fin! Poent e oa! O! N'on ket bet o prenañ ar gazetenn c'hoazh! Deomp de'i! Mall 'zo warnon bezañ degouezhet er gêr. Da gentañ ez in da dommañ ur banne chokolad tomm hag e lakain ur C.D. bennak, Carmen d'am soñj. Da c'houde en em laoskin da gouezhañ a-fardiglav war ar gourvezvank. O! O! Janin, ne chomin ket re bell da c'hlabousat ganti.\n« Sell 'ta! Janin! Ha neuze, mat ar jeu? » Hañ! Tevaet eo avat! Ur plac'h rontik eo bet a viskoazh. Met, aze, e kavan anezhi un tamm... Ma! Paouezomp da flemmañ!\n« Chezus », emezi, ruz-tan he fri (ha n'eo ket gant an amzer fall, hervez an teodoù lemm).\n« Pebezh avel yen! Houmañ n'eo ket diwar gaoc'h tomm, sur! C'hwenn 'zo en da loeroù , pe betra? » a lavar o welet ac'hanon o pilpasat dizehan.\n« Hag ez eus! Mall warnon distreiñ d'ar gêr, me lâr dit! Rivet on! »\nEmichañs ne raio ket goulennoù all ouzhin. Kimiadiñ buan a reomp. Serriñ a ran ma jiletenn c'hloan ha ma mantell, kroaziañ ma daouarn maneget warno, hag ober un toull en avel a-benn. Pegen kozh ha teuc'h eo erru ma manegoù! Poent e vefe din prenañ ur rumm nevez. N'ez eus ket kalz a dud er straed. N'eo ket souezh ivez! Yen-sklas eo an aer hiziv hag hiroc'h eo deuet an devezhioù. Heñvel ouzh brumenn eo aezhenn ma anal. Alato! Ur stammenn nevez 'zo war gein paotr ar c'hazetennoù! Ken pell 'oa bet eben gantañ. Un den kofek eo, ur sigaretenn damechu e korn e veg bepred. Fentus hag aferus eo war un dro, gouest da lakaat an dud en o aez, ha da gomz goude-se:\n« Ac'hanta Liza! Petra 'yelo ganit? » a estlamm Job.\n« Hum... ur pakad cheñcheñgom blaz ar c'herez hag ar journal, mar plij ganeoc'h Job! »\nKemer a ran ar gazetenn. Hopala! Poent eo din mont da dapout ar c'harr-boutin diwezhañ, anez rankout mont d'ar gêr war ma zroad. Ha me ha redek, berr ma anal. N'on ket ur sportourez ampart. Emañ ar bus o c'hortoz dija. Tapout a ran anezhañ ha pignat e-barzh. N'ez eus ket kalz a dud ennañ, estregedon: ar bleiner er penn all, ha tostoc'h ouzhin, un den all, blev liv an arc'hant dezhañ, daoulagad c'hlas, morlivet gant ar skuizhder. Sanket don e zaouarn en e c'hodelloù. Diseblant ouzh an hent, an otoioù, an tier gris o tremen buan hebiou d'ar prenestr, e fri beg tev peg ouzh ar werenn roudennet a dakennoù glav, tremenet enni krenerezh ar c'heflusker hag hejadennoù ar c'harr war an hent stroñs-distroñs. Sked ar gouleier orañjez a ro ul liv glas-gwenn d'e zremm. Paouez a ran da sellet pizh outañ, ha teurel ur sell ouzh an hent, me ivez, ouzh ar stered dreist-holl, o lugerniñ en noz teñval, hag ouzh al loar o parañ war Douarnenez a-dreuz ar c'houmoul. Hir eo an hent. Dibunañ a ra red ar straedoù: Sant-Riwall, Laenneg, Yann Yorez, hag ar straedoùigoù all. Na borodus e tle bezañ bleinañ ur c'harr-boutin a-hed ar bloaz, hentañ bepred an hevelep straedoù. Paourkaezh den! Yaouank eo ouzhpenn-se: ur pemp bloaz warn-ugent bennak. Poazh e seblant bezañ gant ar skuizhder. Ne welan ket mat e fas, nemet pa daol ur sell en e sklasennoù kostez. Don ha teñval eo e zaoulagad, deuet ruz, frankaet ar gwazhïed enno, gant ar sav-heol eo diblouzet er mintin-mañ, sur.\n« Terminus » a ziskleir ar bleiner mall warnañ distreiñ d'ar gêr moarvat. Buan a-walc'h e tiskennan, sklaset ha morzet ma izili ouzhin un tammig. Ne 'z eus den e straed an Noeled d'an eur-mañ. Degouezhet e penn plasenn an Ifern e welan daou zen, o komz. O daouarn a frotont evit o zommañ, eveldon. A bell e vezont klevet e sioulder an noz. Sellet a ran e lec'h all. Sklêrijennet brav eo tour iliz Sant Mikael. Tostaat a ran outañ, da deurel ur sell ouzh delwennoù ha mein an iliz, kizellet gant gred...na pegeit 'zo bremañ avat! Ma dorn a lakaan war benn unan eus ar sent, ha tennañ anezhañ diwarnañ ... ene yen ar vein. Dorloiñ a ran ma dorn, ken buan eo deuet yen.\n« Dorn tomm ha kalon yen, a ra goap ouzh meur a zen », hag ar c'hontrol ivez, 'toare. Loc'het on adarre, o vale en-dro etrezek an ti, o klask tommañ ma dorn. Un daou c'hant metrad c'hoazh, hag e vin en em gavet. Brevet on! Sellet a ran a-us din ha war ar c'hostezioù. Emañ Tereza o sellet ouzhin dre brenestr he ranndi. Bepred e vez un tamm marvailhoù dirak he frenestr, setu ma vez war spi e-pad an deiz, a-dreñv he rideozioù o sellet ouzh an dud hag an otoioù o tremen dre ar straed trist-se. Tra all ebet d'ober da abuziñ hec'h amzer. Kriz a-walc'h ar vuhez d'an oad-se a-benn ar fin. Bevañ hec'h-unan. Morse ne zeu den d'he c'haout. Ur jentil ha brokus a vaouez eo koulskoude.\nSetu, erru on dirak ma ranndi kozh ha gris. Serr eo an holl brenester evel boaz. Na glac'harus eo! Vad a rafe purañ tout al lodenn c'hris-se da zispakañ a-wel d'an holl kened ar vein, mouget a-dreñv ar simant-se.\nPebezh loen droch! Ki an Aotrou Gall, o harzal adarre. Anavezout a ra ac'hanon koulskoude.\n« Chom peoc'h 'ta, ki sot! »\nN'eo ket war finaat ez a hemañ! Bep abardaez e c'hortoz ma gwelet nes-kaer dezhañ evit razailhat e-pad ur frapad mat, e-kreiz an noz a-wechoù zoken. Tremen a ran dindan bolz greunvaen ar porched, ha digeriñ dor pounner ha gwigouridik an ti: he c'hoad, solut ha tev, a zle bezañ kozh-Noe. Koaret a-nevez eo bet an diri evit doare, gant ar c'hwez a zo! Digeriñ a ran ar gazetenn. Teurel ur sell outi a rin, da c'hortoz ar saverez. Faezh-ki on! Ne vin ket evit pignat gant ar skalieroù d' en em stlejañ betek an eil estaj zoken!\nMorse ne grogan gant an titloù pennañ, ken garv ha kriz o c'havan. Nann! Gwelloc'h e vez ganin kregiñ gant aferioù ar vro...\n« Un Indianez lazhet e Douarnenez. Hag un afer gouenngasoni e vefe? »\nDiouzhtu e soñjan e Mawaïme! Ma hunvre! Nann, n'hall ket bezañ! Lammat a ra ma c'halon em c'hreiz. Treiñ a ra ar mogerioù en-dro din. Ne welan tra ken! Kregiñ a ran e aspled an diri. Gwan ma c'higennoù, flak ma divesker dindanon, n'hellan ket fiñval ken! Aet eo ma fenn da stekiñ nerzhus war al leur kalet ha yen. Dont a ra ma soñjoù da luziañ. Tamm-ha tamm e tua ma spered hag e tigresk skleur a gouloù em daoulagad. O vont da semplañ emaon .\nCheeee! Pezh abadenn! Rivet on! Pegeit 'zo emaon astennet war al leur karlajet? Poan-benn 'm eus, trellet gant gouloù an trepas. Goustad ez an war-sav. N'on ket gwall asur war ma divesker. O krenañ emaint. Digor eo dor ar saverez. Sellet a ran tro-dro din, hag en em gavout a ra ma selloù gant ar gazetenn. Klask sioulaat, plac'h! Sur-mat ne oa nemet un degouezh ha netra ken! Pebezh genaouegez! Pennfolliñ a-raok gouzout! Hama! Liza, n'out ket aonik, alato! Kemer ar gazetenn,'ta! Bez mestrez warnout da-unan! Tostaat a ra ma dorn krenidik ouzh ar gazetenn. He c'hemer a ran ha mont prim er bignerez. Ne blij ket din ober gant ar bignerez dre m'en em santan gwasket enni. Talmadennoù ma gwad, evel taolioù morzhol ouzh ma daouividig, a sko em fenn adarre. Krog eo ma fenn da ziwadañ, ha takennoù gwad tomm a santan o tiverañ war ma fas.\nHa bremañ, klask ma alc'hwezioù e chakodoù don ha leun-chouk ma forpant, a bep seurt paperennoù enno. A-benn ar fin e krogan 'barzh alc'hwez ma ranndi hag e lakan er botailh. Goude bezañ bet graet un tamm kempenn da'm zal ez an da c'hourvez war ar sofa, ar gazetenn a-led war ma daoulin. Treiñ a ran ar pajennoù betek gwelet pennad afer ar muntr :\n« Un Indianez yaouank, Mawaïme Malinche hec'h anv, a zo bet kavet marv en he saloñs er mintin-mañ. Skoet e oa bet ganti, ha tri gouli ledan ha don a oa en he c'hein, taolioù kontell moarvat. Kavet eo bet ar c'horf gant kamalad ar plac'h yaouank. Hemañ, Kilian ar C'horr, 'zo bet kaset d'an archerdi da vezañ goulennataet. Hervez ar c'homiser Sanchez, e karg eus an afer, n'eus... »\nN'hallan ket derc'hel da lenn ar pennad. Diskenn fonnus a ra an daeroù war ma divjod. Pell e choman difiñv, tamolodet er gador-vrec'h... Gwasket ma c'halon gant ar glac'har e choman hep kompren .\n- Da heul : Pennad 3 -


Stumm eus an 19 Gou 2017 da 12:30\nStumm eus an 19 Gou 2017 da 09:30 (kemmañ)\nStumm eus an 19 Gou 2017 da 12:30 (kemmañ) (dizober)\nAr c'hoshañ eo e-touez an harozed a gemer perzh e [[Brezel Troia]]. En ''[[Ilias]]'', e vez anvet alies « blenier karr kozh ». Selaouet e vez e alioù gant doujañs gant an holl. Hervez an ''[[Ilias]]'' e kemer perzh en un doare kalonek en emgannoù. Klask a ra lakaat [[AkillesAc'hilleus]] hag [[Agamemnon]] d'en em glevet en-dro pa vrouez an daou haroz.\nHervez ar mammennoù e vefe pried [[Anaksabia]] pe [[Euridike merc'h Klimenos|Euridike ]]. Meur a vab en deus bet — [[Antiloc'hos]], [[Trasimedes]], [[Stratic'hos]], [[Perseus, mab Nestor|Perseus]], [[Aretos]], [[Ec'hefron]] ha [[Peisistratos (mitologiezh)|Peisistratos]]. Kemer a ra perzh an daou gentañ e [[Brezel Troia]] gantañ. Div verc'h en deus ivez, [[Peisidike, merc'h Nestor|Peisidike]] ha [[Polikaste]]. Hervez mammennoù nevesoc'h evit an ''[[Ilias]]'', e vab Antiloc'hos, mignon gwellañ AkillesAc'hilleus goude [[Patrokles]], a saveteas e vuhez pa oa taget gant [[Memnon (mitologiezh)|Memnon]].\nAdtapet diwar « https://br.wikipedia.org/wiki/Dibar:MobileDiff/1755711 »


Pajenn:Perrot - Bue ar Zent.djvu/600 - Wikimammenn\nPajenn:Perrot - Bue ar Zent.djvu/600\narn eskob Pariz (1248), hag e treuzas ar mor gant tri-ugent mil brezelour. Er stourmad kentan, e lakas an Turked da vont war o c’hiz, mes ar vosen a gouezas war an arme hag a zistrujaz eleiz eus e dud. Hen e-unan a oe grêt prizonier.\nEr bla 1270, ec’h eas evit an eil gwech da stourm ouz ar Vuzulmaned. Taget a oe gant ar vosen dal ma touaras en Tunis, hag o welet e oa war e dremenvan, e roas e c’hourc’hemennou divezan d’e vab, ha goude bezan bet e zakramanchou, gourvezet war al ludu, e roas e ene d’e\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/600&oldid=140889 »


Emsavadeg Ghetto Warszawa - Wikipedia\nEmsavadeg Ghetto Warszawa\nEmsavadeg Ghetto Warszawa. Poltred tennet eus an dezrevell Stroop a oa bet kaset gant Jürgen Stroop e Mae 1943 da Heinrich Himmler. Alc'hwez ar skeudenn zo « lakaet er-maez eus o doull ». Ar poltred-se zo chomet unan eus ar re vrudetañ eus an Eil Brezel-bed\nEmsavadeg Ghetto Warszawa (yiddish : אױפֿשטאַנד אין װאַרשעװער געטאָ ; poloneg : powstanie w getcie warszawskim; alamaneg : Aufstand im Warschauer Ghetto) a voe un emsavadeg gant nerzhioù ar rezistañs yuzev e Ghetto Varsovia e 1943 e Polonia e dalc'h an Alamaned e-pad an Eil Brezel-bed.\nAr pal a oa bet enebiñ ouzh deportadur ar yuzevien a chome war al lec'h war-du kampoù Majdanek ha Treblinka. Goude ar Grossaktion Warschau en hañv 1942, ur c'hard eus ar milion a yuzevien eus ar ghetto a oa bet deportet war-du Treblinka ha lazhadeget, ar yuzevien a chome a oa krog da sevel kreñvlec'hioù ha degaset o doa armoù ha danvez-tarzh er ghetto.\nAn emsavadeg a oa kroget d'an 19 a viz Ebrel pa voe nac'het gant ar ghetto kodianañ da benn polis an SS-Brigadeführer Jürgen Stroop. An Alaman evel respont a roas an urzh da zeviñ ar ghetto, bloc'had goude bloc'had. Echuet e oa kement-mañ d'ar 16 a viz Mae 1943.\n(fr) Borwicz, Michel (1966). L'insurrection du ghetto de Varsovie. Paris : Gallimard, 1973 (ISBN 978-2-07-028866-3)\nAdtapet diwar « https://br.wikipedia.org/w/index.php?title=Emsavadeg_Ghetto_Warszawa&oldid=1906607 »\nKemmoù diwezhañ degaset d'ar bajenn-mañ d'an 11 Gou 2021, da 20:23.


Pajenn:Perrot - Bue ar Zent.djvu/496 - Wikimammenn\nPajenn:Perrot - Bue ar Zent.djvu/496\nar seiz breur merzer\nDekvet devez a viz Gouere\nha Santez Felisite o mamm\nFelisite a oa eun itron vras eus kêr Rom, eun intanvez, seiz mab d’ezi, a zave en doujanz hag en karante ar gwir Doue.\nBeleien an doueou fôz he diskuilhas. Ar prefed Publius a reas d’ezi dont d’e gaout ha, dre gaer ha dre heg, e klaskas ober d’ezi senti ouz lezennou an impalaer.\nFelisite a respontas :\n— Da bromeseou ne douelfont ket ac’hanon ha da c’hourdrouzou n’am diskarfont ket ; rak ar Spered-Santel a zo ennon hag a vir ouz an drouk-spered da zont a benn ac’hanon ; setu perak e vezin trec’h d’it keit ha ma vezin beo, ha pa varvin, az trec’hin gwelloc’h c’hoaz.\nPublius a lavaras :\n— Paour kez zo ac’hanout, ma kavez c’houek mervel, lôsk, da vihanan, da vugale da vevan.\n— Ma bugale, eme Felisite, a vevo, ma ne ginnigont ket a ezans d’an doueou, mes dal ma refont eun torfed henvel ouz hennez, e varvfont eus ar maro a bado da viken !\nAn de war-lerc’h, Publius a reas dougen e gador-varn war leuren Mars, hag eno, dirak ar bobl, e reas digas ’n e gichen an itron Felisite hag he bugale, hag e lavaras d’ezi :\n— Kemer true ouz da vugale, pôtred seder evel mac’h int, hag i en kreiz o yaouankiz.\n— N’eo ket dleet d’it kemer true ouzimp en doare-ze ! Hag o trei warzu he fôtred : Savet ho taoulagad en nenv, ma bugale, ha sellet d’an nec’h, elec’h m’eman ar C’hrist ouz ho kedal gant e zent. Stourmet evit hoc’h ineou, ha diskouezet da Jezuz-Krist pegement e karet anezan.\nO klevet an dra-ze, Publius a roas urz da skei ganti, hag e lavare :\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/496&oldid=140773 »


Emmanuel Macron, ganet d'an 21 a viz Kerzu 1977 en Amiens, zo ur politiker gall, bet uhelgargad ha bankour a aferioù.\nEmmanuel Macron e 2017\nGoude bout bet diplomet gant an ENA e 2004 e voe enseller an Teñzor a-raok reiñ e zilez da vont da labourat d'ar bank a aferioù Rothschild & Cie.\nEtre 2006 ha 2009 e voe ezel eus ar strollad sokialour. E 2012 e voe anvet da sekretour-meur eiler e kuzulva prezidant ar Republik C'hall François Hollande ; e 2014 e voe fiziet ennañ ar garg a vaodiern an Armerzh, ar Greanterezh hag an Niverel e Eil gouarnamant Manuel Valls.\nEn Amiens, d'ar 6 a viz Ebrel 2016, e roas lañs d'e strollad politikel En Marche ! ; nebeut goude, d'an 30 a viz Eost, e kuitaas ar gouarnamant evit kemer perzh e dilennadeg prezidant Bro-C'hall, a voe dalc'het d'an 23 a viz Ebrel ha d'ar 7 a viz Mae 2017. Emmanuel Macron a zo bet tapet gant ar C'hovid-19  d'ar yaou 17 a viz Kerzu 2020.\n1 Dilennadeg prezidant Bro-C'hall 2017\n2 Emmanuel Macron ha Breizh\n2.1 Tachennoù ekonomikel ha sokial\n2.4 Notennoù ha Daveennoù\nDilennadeg prezidant Bro-C'hall 2017Aozañ\nEn eil tro dilennadeg prezidant Bro-C'hall e 2017 en em gavas Emmanuel Macron hag e strollad En Marche ! e-tal Marine Le Pen, prezidantez ar strollad broadelour gall Front National.\nDilennet e voe Emmanuel Macron da Brezidant ar Republik C'hall gant 66,1 % eus ar mouezhioù hogen gant 44% eus an dilennerien hepken.\nEmmanuel Macron ha BreizhAozañ\nEmmanuel Macron n'eo ket enebet ouzh ar brezhoneg met soñjal a ra e oa bet un dañjer ar yezhoù lec'hel evit ar galleg. Enebet eo ouzh adunvaniñ Breizh. E Kemper d'an 28 a viz Even 2018 e klaske kendrec'hiñ ar vretoned da votiñ evit listennoù En Marche! dre echuiñ e gaoz o embann" bevet Breizh!"\nTachennoù ekonomikel ha sokialAozañ\nEmmanuel Macron a zo frankizour. E miz Du 2018, ez eo e-kreiz ar jeu a-fed Luskad ar jiletennoù melen. Al luskad a zo kroget goude ma vefe bet uhelaet priz an dour-tan gant ar gouarnamant hag a zo emledet war-zu un enebiezh daonet d'ar prezidant ha d'e zoare da ren ar vro.\n14 a viz Mae 2017 → bremañ Prezidant ar Republik C'hall\n8 a viz Ebrel 2016 - 8 a viz Mae 2017 Prezidant ar Strollad En Marche !\n26 a viz Eost 2014 - 30 a viz Eost 2016 Maodiern an Armerzh, ar Greanterezh hag an Niverel\n15 a viz Mae 2015 - 15 a viz Gouere 2014 Eil sekretour-meur kuzulva Prezidant ar Republik C'hall\nMacron hag ar yezhoù : Pennad eus L'Express.\n↑ (fr) Nathalie André, Macron élu. Ce qu'il faut retenir de la matinée, Le Télégramme, 8 Mae 2017.\n↑ Quatre chiffres qui montrent que l'élection d'Emmanuel Macron n'est pas si écrasante, FranceInfo\nAdtapet diwar « https://br.wikipedia.org/w/index.php?title=Emmanuel_Macron&oldid=1890117 »\nDernière modification le 17 Kzu 2020, à 15:00\nKemmoù diwezhañ degaset d'ar bajenn-mañ d'an 17 Kzu 2020, da 15:00.


Journal de Renaud Camus, samedi 26 juin 2021\ncréée le samedi 26 juin 2021, 19 h 02\nmodifiée le samedi 26 juin 2021, 19 h 09Plieux, samedi 26 juin 2021, onze heures et quart, le matin. Assistant hier à une belle et bonne représentation d’Elektra, de Strauss, au théâtre du Capitole, à ~~~~~~~~~ — ~~~~~~ ~~~ ~~~~~~~~~~ ~~~~ ~~~~~~~ ~~~~~~~~ ~~~~~ ~~~~~~~~ ~~~~~~ ~~~~~~~~~~~ ~~~~ ~~~~ autres, et leurs ~~~~~~~~ ~~~~~ ~~~~~ ~~~~~~~~~ ~~~~ ~~~~ ~~~~~~ —, ~~~ ~~~~~~~~~ ~~~~ ~~~ ~~’~~~ ~~~~~~~~ ~~~ ~~~~~~~ ~~~~~~~~~~ ~~ ~~~ ~~~~~~~~~~, ~~~~~~ ~~~ ~~~~~~~, ~~~ ~~~~~~, ~~~~ ~~~ contempleraient sans doute ~~~~~ ~~~ ~~~~~ ~~~~~~~~~~~~~ ~~~~~~~~~~~, ~~~~~~~~~, ~~~~~~~~~~~ ~~~ ~~~~~~~~~~~ ~~~~~~~~ ~~~~ ~~~~ ~~~~~~~~~~~~~ ~~~ ~~~~~~~~~~~~~~ ~~~ ~~’~~~~~~~~, ~~~ XIXe ~~~~~~~, ~~~~~~~ ~~’~~~~~~~~~ ~~~~ ~~~~~~~~~~~ ~~~ ~~~~~~~ ~~~~~~~~~ autour d’un chaudron, ~~~ ~~~~~ ~~~ ~~~ ~~~~~~~~. ~~~~ ~~~~~~~~~~ ~~~ ~~~~~~~~ ~~~~~~ ~~~~~~~~~~~~~ ~~~~~~~~~, ~~~~~~~ ~~~~~~~~~ ~~~~~ ~~~~~~ ~~~~~ ~~~ ~~~~~ ~~~’~~~ ~~~~~ ~~~~~ ~~~~~~, ~~~~~~~~ ~~~~ ~~~~~ ~~~~~~~~ dans un décor ~~~~~ ~~~~~~, ~~~ ~~~~ ~~’~~~~ ~~~~~~~~ ~~~~~~~~, ~~~~~~~~~~~~ ~~~ ~~~~~ ~~~~~~~~~~. ~~~~~~ ~~’~~~~ ~~~~ ~~~~~~~~ ~~~~~~ ~~~~ ~~ ~~’~~~~~~ ~~~’~~~~~ ~~~~ ~~~ ~~~~~~ ~~~’~~~~~ ~~~~~~~~~~ ~~~~~ ~~’~~~~~~~~ quelle fente étroite, ~~~~ ~~~~~~~~~ ~~~~~ ~~~~~~ ~~~~~ ~~’~~~ ~~~~~~~~~~~~~ fou-rire.\nIl ~~’~~ ~~ ~~~~ ~~~ ~~~ ~~~~-~~~~~, ~~~~~, ~~~~~ ~~~’~~~ ~~~~ ~~~~~~ ~~~ ~~~~~~~ ~~~ ~~~~~~~~ ~~’~~~~~~~~~ ~~~~~~~~~~, ~~~~~ ~~~ salle. Pour qui ~~’~~~~ ~~~~ ~~~ ~~~~~~~~~, ~~’~~ ~~~~ ~~~~ ~~~~~~ ~~~ ~~~~~~~ ~~~ ~~~~ ~~~~~~~~~ ~~~ ~~’~~~~~~~~ ~~~~ ~~~ ~~~~~~~~~ ~~~~~~~~~ ~~ ~~’~~~~~~ ~~~ ~~~ ~~~~~~~~~~~~~ ~~~~ ~~~ ~~~~~~ à voir et ~~ ~~~~~~~~~ ~~~, ~~~~ ~~~~~~~ ~~~ ~~~~~~~~ ~~~~~~~~~~~~~~~~ ~~~ ~~~~~~ ~~~ ~~~~~, ~~~~, presque ~~~~~, ~~~~~~ beaucoup, ~~~ ~~~~~~~ ~~~~~~~~~~~~. ~~~ ~~~~~ ~~~ ~~~~~~ ~~~~ ~~~~~~~~~ ~~~~~ heureusement insignifiante ; ~~~~ ~~~~~~~ ~~~~~ ~~~~~~~ ~~~~~~ (~~’~~~~~~~~ ~~~~~~~~~~~ ~~~~~~~~~ ~~~~~~~~~~~~~~ ~~~~~~~~, ~~~~~~~~, ~~~~~~~~~ ~~~~ ~~~~~~~~~, ~~~~~ ~~~~ ~~~~~~~ ~~~~~~~~ ~~’~~~~~~~~~~ ~~~~~~~ ~~~~~ ~~~~~ ~~~~~~~~~ ~~’~~~~ ~~~~~~~~~~~ ~~~~~~~~~ ~~’~~~~~~~, devant un rideau ~~~ ~~~~~~ ~~~~~~~~~~~~~~~~) ; ~~~~ ~~~~~~~~ ~~~~~~ ~~~~~~~~ ~~ ~~~~~~ ~~~~~~~, let alone ~~~~~~~ ; ~~~ ~~~~~~~~~~~~~, ~~~~~~~~, ~~’~~ ~~~~~~~~~ ~~~~ ~~~ ~~~~~ ~~~ ~~’~~~~~~~ ; ~~~~~ l’orchestre est étonnamment ~~~~~~~~~, ~~~~~~~~~ ~~~’~~~ ~~~~, ~~’~~~~~~~~, ~~~~-~~~ ~~~ ~~ ~~’~~~~~~~~~, ~~~~ ~~~ ~~~~~~~~~ ~~~~~-~~~~~~, ~~~~ ~~~ ~~~~~~, ~~~~~~~~~ ~~~ ~~~~~~~ ~~~ ~~~~~~ : ~~~~~ ~~~~~~ ~~~~ ~~~~~~~~ ~~~ musique de chambre ~~~~~~~~~~~-~~~~~~ ~~~~~ ~~~~~~~ ~~~~~~~~~~~ ~~~~~ ~~~~~~ ~~~~~ ~~ ~~~~~ ~~~~~~ ~~~~~~, ~~~~~ ~~~~~ ~~~~ ~~~~~~ ~~~ ~~~~~~~~~~ ~~~~ ~~~, ~~~~~ ~~~ ~~~~~~~~~~~~ ~~~~~ ~~~~~~ ~~~ ~~~~~~~, ~~~~ sont exactement ce ~~~~ ~~~~~~~~~. ~~~~ ~~~~~~~~ ~~~~~~~~ ~~~~ ~~~ ~~~~ ~~~ ~~~~~~ ~~ ~~~~~~~~ ~~~ ~~~~~, ~~~ ~~~ ~~~~~~~, ~~~ ~~~~ ~~~ ~~~~~~ ~~~~~~~~, ~~~~~-~~~~~ : ~~~~ ~~~~~~~~~ ~~~~ d’abord un peu ~~~~~~~~~~~, ~~~~~ ~~~~~~ ~~~~~ ~~~~~ ~~’~~~~ ~~~~ ~~~ ~~~~~ ~~~~~~ ~~~~~ ; ~~~, ~~~~ ~~~~~ ~~~~~~~, ~~~~~ ~~~~~ ~~~~~~~ ~~’~~~ ~~~~~~~ ~~~~~~~~~~~, ~~~~~ ~~ ~~~~~ ~~ ~~~ hauteur, à la ~~~~~~~~ ~~~ ~~ ~~~ ~~~~~~~~~~~ ~~~ ~~~~ ~~~~~~~~~ ~~~~~-~~~~~~ (~~~~ ~~~ ~~~~~~~~ ~~~~~ ~~~ ~~~~~ ~~~ ~~~~~~, ~~~~~ ~~~~~~~ ~~~~~~~, ~~~~~ ~~~~~’~~~~~). ~~~~~ ~~~~ ~~~~~~~ ~~~~~ ~~’~~~~~~~~~~ niveau vocal également, ~~ ~~~~~~~~~~ ~~~~ ~~~~~~~~ ~~~~~~~~, ~~~~ ~~~~~~ ~~~ ~~~~~ ~~~ ~~~~~~~~~~~~~, ~~~ ~~~~~~~ ~~~~~~~ ~~~~~~~~ ~~~~~~ ~~~~~~~~ ~~~~~~~~ ~~~~~~~ ~~~~~~~~ ~~~ ~~~~~~~~ ~~~~~~~, ~~~ ~~ ~~ ~~~~~~~~~ ans, à l’Opéra ~~~ ~~~~~~. ~~~~~ ~~~~ ~~~~~~~ ~~~~~~~~~~~, ~~~~~~ ~~~ ~~~~~, ~~~~~~ ~~~~~~~~~, ~~~~~ ~~~~~~~~~~~ ~~~~~~~~~~~~~, ~~~~~~~ ~~~ ~~~~~~~~ ~~~ ~~~~~~~~~ ~~~~~~~, ~~~ ~~~~~~~~ ~~~ ~~~ ~~~~~~ ~~~~~ ~~~~~~~~~ Strauss a beaucoup ~~~ ~~~~~ ~~~~~~~~~~~~~ ~~~~~~~ ; ~~~ ~~~~~ ~~~~~~~~ ~~~~~~~~ ~~~~-~~~~~, ~~~~ ~~~ ~~~~~~ ~~’~~~~~ ~~~~~ ~~~~~~ ~~~~~ ~~~~ ~~~~~~~ : ~~~~~~~ ~~~~~~~ ~~~~~~~~, ~~~ ~~~~~~~~ ~~~’~~~~~~ ~~~~~~~~ n’est trop profond ~~~ ~~~~~ ~~~~~~~ ~~~~~ ~~~~ !\nvoir l’entrée du samedi 26 juin 2021 et ses 3 images dans Le Jour ni l’Heure


Steredenn, ur c'hoari-video e brezhoneg ! | Site de Rennes, Ville et Métropole\nAccueil › Actualités › Culture, sport & loisirs › Loisirs › Steredenn, ur c'hoari-video e brezhoneg !\n- Mis à jour le mardi 03 novembre 2015\nSteredenn a zo ur c'hoari-video nevez, krouet gant ar brogrammerien Matthieu Ogier ha Damien Mayance, staliet en embregerezhig Pixelnest Studio e Roazhon. Ur droidigezh e brezhoneg a gaver !\nMatthieu Ogier ha Damien Mayance, staliet en embregerezhig Pixelnest Studio e Roazhon (Pixelnest Studio)\nPixelnest Studio a zo bet savet e 2014, gant krouerien o doa ar c'hoant kumun da vout frank penn-da-benn en o labour ha da ginnig produoù hervez o c'hoantoù. Gant ar spered-mañ eo bet kinniget ar c'hoari Steredenn, « savet un tammig dre zegouezh » a zispleg deomp D.Mayance, oc’h en em harpañ ouzh pimpatromoù krouet gante. Ezhomm 'zo bet a 18 miz evit dont a-benn da sevel ar c'hoari, gant sikour Simon Coroller alias Plus evit ar grafikoù, hini Etienne Marque evit ar sound design, hep ankounac’haat Zander Noriega, evit ar sonerezh doare metal nerzhus. Spered Steredenn...\nAr c'hoari a zo ur « shoot'em up », ur c'hoari video doare mod kozh lec'h ma vezer mestr war un egorlestr a rank tizhout enebourien. Ar grafikoù a lak da soñjal er bloavezhioù 90, pa veze graet c'hoarioù 16 bit, nemet ez eus bet ouzhpennet mekanikoù a-vremañ. Ur c'hoari doare « Rogue Like »dre ma adkroger el live 1 bep taol ma varver, ha pep partiad a zo disheñvel diouzh eben, gant kinkladurioù ha perzhioù dibabet dre zegouezh. Ur c'hoari start ha desachus graet evit c'hoarierien barrek mat.\nSteredenn, ur c'hoari e brezhoneg !\nGwenn Meynier, sot gant ar c'hoarioù-video emren en deus troet Steredenn e brezhoneg. « Diouzhtu on bet souezhet ha dedennet gant an dibab anv » a zispleg deomp an troer hag en deus divizet mont e darempred gant ar grouerien evit kinnig dezhe un droidigezh e brezhoneg, ur mennozh a-zoare da lakaat ul liamm all gant Breizh er c'hoari estreget an titl.\nLabouret en deus diwar ur restr doare Excel, gant frazennoù da dreiñ ennañ, ha ranket en deus ijinañ gerioù da voueta geriaoueg ar c'hoarioù-video, evel « dreistc'hoari » evit « superplay » pe c'hoazh « enebour meur » evit boss.\nLoeiza Le Duigou\nSteredenn, un jeu vidéo en breton


Journal de Renaud Camus, vendredi 27 août 2021\ncréée le vendredi 27 août 2021, 11 h 59Plieux, vendredi 27 août 2021, dix heures du matin. Dînant la semaine dernière avec des royalistes ardents (venait de séjourner chez eux Mme la comtesse ~~~ ~~~~~~), ~~’~~~ ~~~~~~~~ ~~~~~~~~ ~~~~~~ ~~~~ ~~’~~~~~~ ~~~~~~~~~ ~~~~~~~~ ~~~~~~’~~ ~~~~~~~~, ~~~~~~ ~~~~ je me suis ~~~~~~~~~ ~~~~~~~~~~ ~~ ~~~~ ~~~~~~~~~~ ~~~ ~~~~ ~~’~~~~ ~~~ ~~~~~~ ~~~~~~~~. ~~~~~~ : ~~’~~~ ~~~~~~~ ~~’~~~~~~~ ~~’~~~~~~~~ ~~~~ ~~~~~~~~~~~ orléanistes, ~~~ ~~~~~~~~~ ~~~ ~~~~ ~~~~~ ~~~ ~~~~~ en grande partie ~~~ ~~~~~~~~~~~~ ~~~ légitimiste. ~~~~ ~~~~~~~~ ~~~~~~~~ — ~~~~ ~~~ ~~~~~ ~~~~~~~~~, ~~~~~~~~~~~~~~, ~~~~ ~~~ ~~~~~ ~~~~ ~~~~~~~~~~ ~~~~~ ~~~~~~~~~~~. ~~~~ ~~’~~~~ ~~~~~~~ ~~~’~~~~ ~~~~~~~~ ~~~~~~~~~~~, ~~~~~~~, et partisans de ~~’~~~~~~~ ~~~~~~ ~~~ ~~~~~~, ~~~~~ ~~’~~~~~~~~, ~~~~~ ~~~~ ~~~ ~~~~~ orléanistes. ~~~~~~ ~~~~~ ~~~~~~~~~~ ~~’~~~~~~~~~~~ ~~~ ~~~~~~~~~~ ~~~~ ~~~~~~~~~~-~~~~~~~~~, ~~~ ~~~~ ~~’~~~~~~~~, “~~~ ~~~~~~~ ~~~~~~”, ~~~~ ~~~ sont montrés très ~~~~ ~~~~~~~~~~~~~~ ~~ ~~’~~~~~~ ~~~ ~~~ ~~~~~~~~~~ ~~~ ~~~~~~~~. ~~~ ~~~~~, ~~~ ~~~~~~ ~~~~~ ~~~~~~~, ~~’~~ ~~~~~~~ ~~~~ ~~~~~~~~~~-~~~~~~~~~ ~~~~~~~~~~~ ~~~~~~ ~~~~~ ~~~~~~~~~, ~~~ ~~~~~~~~~~ (~~~ ~~~ dynastie, ou la couronne, ~~~ ~~~ ~~~~~ ~~~~~) et ~~~ Révolution, ~~~ ~~~~ ~~~~ ~~~~~~~~~~~~ ~~’~~~~~~~~~~~ ~~~~ ~~~ ~~~~~, ~~~~~ ~~~~~~~~. ~~~~~ ~~~~~~~~ ~~~ ~~~~ ~~~~~~~~~ ~~~ ~~~ ~~~~~~~~~~~~~, ~~~ c’est là que ~~~ ~~~~~~~~ ~~~ ~~~~~~, ~~~~ ~~~ ~~~~~ ~~~~~ ~~~ ~~~~~~~~~~-~~~~~~~~~, ~~~~~~~~~ ~~’~~~~~~~~, ~~~~~~ ~~~ ~~~~~~, ~~~~~~ ~~~~~~~ ~~~~ ~~~~ ~~~ ~~~~~~~~~~~ ~~~ ~~~~~~ ~~~~~~ ~~~ ~~~~~~~~~~~~~~~ ~~~ 1873 avec le ~~~~~~ ~~~ ~~~~~~~~~ ~~~ ~~~ ~~~~~ ~~~ ~~~~~~-~~~ ~~~ ~~~~~. ~~~ “~~~~~~-~~~~~~~~~ ~~~” ~~~’~~~ ~~~~~~ ~~~~~~~~~ ~~~~~ ~~~~~~’~~~~~~ ~~~ ~~~~~~ ~~~~~~ ~~ “~~~~~~~~~ ~~~~”, ~~~~~ ~~~ ~~~~~~~~~~~ de dix années ~~~ ~~~~~~ ~~~~~~~~~~~ ~~~ ~~~~~~ ~~~~~~~~ ~~~~~~~~~ ~~~~~~ “~~~~~~ ~~”. ~~~ ~~~~~~~~~ ~~~~ ~~~~~~~~~~~ ~~~~~~~~~ ~~~~~~~~’~~~~ ~~~ ~~~~~ ~~~~~ ~~~~ “~~~~~~~~~~~~” ~~~ ~~~~~~ ~~~~~ ~~~~~~~~~~~~~ ~~~~ ~~~~~~, à ceci près ~~~~~ ~~~~ ~~~’~~~ ~~ ~~ ~~~~~~~~~ ~~~ ~~~~~~~~~~~ ~~~~~~ ~~~~ ~~~~~~~~-~~~~~~~~ ~~~ ~~~~ ~~~~~~~~-~~~~~~, ~~~~~~~~ ~~~~~~ ~~~~~ espagnole.\nJ’ai ~~~~~~~ ~~~ ~~~~~~~~~ ~~~ ~~’~~~~~~~ ~~~~~~ ~~~ ~~~~~~ ~~~~~~~~~ à être roi ~~~ ~~~~~~~ ~~~ ~~~~ ~~~~ ~~~~~~~~~. ~~~~~ ~~~ ~~~~~~~~ ~~~~~~~ ~~~~~~~~~ : roi ~~~ France. ~~~~~ ~~~~~~-~~~~~~~~~ Ier ~~~~~~~ ~~~~~~ ~~~~~~~~ ~~~ ~~~~~~~~~~ ~~~ ~~~~~~~~. ~~~ ~~~~~, l’année de sa ~~~~~, ~~~ ~~~~~~~~~ ~~ ~~~ ~~~~, ~~~~~~~ ~~~ ~~~~~~~~~~~~~-~~~~~~~~~, ~~~ ~~~~~~~~~ ~~’~~~~~~~~, ~~~~~ ~~~ ~~~~~~ ~~~ ~~~~~~ (~~~~~ ~~~~~ ~~~~~~ ~~~ ~~~ ~~~~~~ ~~~ ~~~~~ ~~~ ~~~~~~~~~ à Montauban, par ~~~~~~~~~~~~~) :\n« ~~~~ ~~~~~~-~~~~~ ~~~ ~~~~~~~ ~~~~~~~ ~~~~~~~ ~~~ ~~~~~ ~~~~~~ ~~~ ~~~~ ~~~~~~ ~~~~~~~~~~~ ~~~~ ~~~~ ~~~~ ~~~ ~~~~~ ~~~~ ~~~~~~~~. ~~~ ~~~ ~~~~~ ~~~~~~~ ~~~~ comme roi légitime. ~~~ ~~ ~~ ~~~~~ ~~~~ ~~~~~~~~~~ ~~~~~~~~~ ~~~ ~~~~~~~~ ~~~~ ~~~~~~~~~ : ~~~ ~~~ ~~~~ ~~~ ~~~~~~~~~ ~~~~~~~~, ~~~ ~~~ ~~~~ ~~~ ~~~~~~~~~ ~~~~~~~~~~, ~~~ ~~~ ~~~~ ~~~ Bordeaux régnait mais ~~’~~~~~~ ~~~~ ~~’~~~~~~~, ~~~~~~ ~~~~~~~~ ~~~~ ~~~~~~~~~. »\nLouis-Philippe ~~~~~~ ~~~ ~~~~~~ ~~ ~~~~~ ~~~~~~ ~~~ ~~~~~~~~~~ ~~~ ~~~~~~~~, ~~’~~~~ ~~~~~~~~ ~~~~~~~~~~~ ~~ ~~~~~~~~~~~ ~~~ ~~, ~~~ ~~~~~~~~ sorte, fait hommage ~~ ~~~~~~ ~~. ~~~~~~~~~ ~~~ ~~~~~ ~~~~~~~~’~~~~ ~~’~~~~ ~~~~~~~~~~~~~ ~~~ ~~~ ~~~~~~~~~~ ~~~ ~~~~~~~~ ~~~ ~~~ “~~~~~~~~ ~~~~ ~~~~~~~~~”. ~~~ ~~~~~~~~~~ ~~~~~~-~~~~~~~~~~~~ ~~~~~~~ ~~~~~~~~~~ ~~~~~~ ~~~ ~~~ partisan posthume, le ~~~~ ~~’~~~~~~~, ~~~~ ~~~~~~~~~~ ~~~~ ~~~~~~ ~~~~~~ ~~~~~~ ~~~~~~-~~~ ~~~~~~~ ~~~ ~~~~~~~ ~~~ Louis-Philippe II ~~ Philippe VII. ~~~ ~~~ ~~’~~~~~~ ~~~~ ~~~~~ ~~’~~~~~ ~~~~~~~~~~ ~~~~ ~~~ duc d’Aumale, lui-même ~~~~~~~~~ ~~~~ ~~~~~~, ~~~ ~~~~~ ~~~~~~~ ~~~~~~~~ ~~~~~~~~~ ~~~ ~~~~~~~. ~~~~~ ~~~~, ~~~ ~~~ ~~’~~~~~~ ~~~~ ~~~~~~~, ~~~~~~~~~~ ~~~~~~~ ~~~~~~ ~~~~~ ~~’~~~~~~~~~~~ ~~~~ ~~~~~~~~ ~~~ ~~~~~~~ ~~~~~ doute été bradé ~~~~ ~~~ ~~~~~~ ~~~ ~~~~~~ ~~~ ~~~~ ~~~~~~~, ~~~ ~~~~~~-~~~~~ ~~~ ~~’~~~~~~~, ~~~ ~~~~~~~ ~~~~~~, ~~~ ~~~~~ ~~’~~~~~ ~~~~~ ~~~ ~~~~~~ ~~~~~~~~~~~~~ ~~~~~~~~~~~ ~~~ ~~’~~~~~~~~~ ~~~ ~~~~~~~ (qui veut tout ~~~ ~~~~~, ~~~ ~~’~~~ ~~~~~ ~~~~~~~~ ~~~ ~~~~~~~~ ~~~~~~~, ~~~~~~ ~~~~~~~ ~~~~ ~~~~~~~ ~~~ ~~~~~~~~~~ ~~~ ~~~ ~~~~~~~ ~~~~~ ~~~~~~ ~~~ ~~~~~~ ~~~ ~~~~~~~~~ ~~’~~~~~~~~~~~ ~~~~ ~~~~~~~~~).\nvoir l’entrée du vendredi 27 août 2021 et ses 3 images dans Le Jour ni l’Heure


Botelo - Wikipedia\nAr botelo, ur meuz eus Portugal.\nMeur a votelo e gwerzh en ur stal e Portugal.\nAr botelo (e portugaleg ha galizeg), zo ur silzigenn sec'h mogedet, gant kig moc'h, ha tammoù eskern enni. Anvioù all zo c'hoazh : butelo, bucho, palaio de Vinhais, botillo en spagnoleg, butiellu en leoneg, diwar ar ger latin bottellus, a zo bouzell e brezhoneg. Anvioù all zo c'hoazh e toleadoù all.\nE Portugal eo brudet an hini anvet chouriço de ossos de Vinhais, e Vinhais, e Trás-os-Montes. E Spagn, e proviñs León, eo ken brudet all hini El Bierzo. E Galiza eo e proviñsoù Lugo hag Ourense e vez graet dreist-holl.\nOuzhpenn kig moc'h a vez lakaet e-barzh : eskern ha migorn kostezennoù a vez lakaet ivez, ha holen, kignon, lore, ha gwin alies, ruz pe gwenn, eus ar vro. Da c'holo e reer gant bouzellenn, c'hwezigell, pe stomog al loen.\nE meur a foar e vez lidet ar botelo:\nen Fonsagrada, e proviñs Lugo, er Feira de Exaltación do Butelo, gant ar Ruta do Butelo.\nen Barco de Valdeorras, e proviñs Ourense, er Festa do Botelo.\nen Quinta das Covas, Gimonde, Tras-os-Montes, er Festa do Butelo e Caldo de Cascas.\nAdtapet diwar « https://br.wikipedia.org/w/index.php?title=Botelo&oldid=1822148 »


Abrege eus an Aviel/Chapistr 63 - Wikimammenn\nAbrege eus an Aviel/Chapistr 63\n◄ Instruction voar ar profit bras a allomp da denna eus ar Veditation Method a Oræson, etc. Indulgeançou da berpetuite pe da viquen e faveur an Oræson Mental ►\nMETHOD A ORÆSON,\nda lavaret eo, ur Reglen, ur voyen æz ha facil evit ober oræson.\nDA guenta ; evit commanç hoc’h oræson en em liquit e presanç an Antrou Doue, manquet, trugarecaït Doue pehini en deus roet ar c’hraç ze deoc’h, ha quemerit ar resolution d’e bratica en ur fæçon c’hoas parfetoc’h en amser da zont. Mar hoc’h eus manquet da ober ar pez a dliac’h, goulennit gant an oll humilite possibl, pardon digant Doue, grit ur resolution ferm da veza fideloc’h en amser da zont ; guelit pere eo an occasionou o deus ho lequeet da goueza en direglamant-ze, hac en em resolvit da bellaat diouto a grenn.\nGoude hoc’h oræson, evit conservi ar speret a zevotion, songit alies en deiz ze er pes en deus ho touchet muya, hac ho pezo cavet ar propra evit hoc’h avançamant spirituel. Ar poent-mâ a so hanvet ar Boquet Spirituel, hac a so expliquet e hiroc’h comsou ha scleroc’h e levr an introduction d’ar Vuez Devot er bagen 95.\nMar en em roet evelhen a galon vad da ober Meditation, ec’h esperàn eus a visericord an Autrou-Doue e communico deoc’h an donæsonou a oræson pehini ho sicourou meurbet da gundui ur vuez devot ha fervant, hac e quefot cals a gonsolation en Exerciç santel-mâ.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_63&oldid=95063 »\nKemmoù diwezhañ degaset d'ar bajenn-mañ d'an 9 Du 2016, da 16:07.


יהוה eo an Tetragramm (diwar ar gresianeg τετραγράμματον Tetragrámmaton "[ur ger] peder lizherenn ennañ") a zo anv Doue Israel. Ar peder lizherenn, da lenn eus an tu dehoù d'an tu kleiz, zo yodh, he, waw ha he. Bogalennet e vez Yahweh peurvuiañ hiziv an deiz goude un hir a ziviz war etimologiezh ha furm ar ger.\nAn tetragramm e lizherenneg fenikek (XIIvet kantved da 150 a-raok hon mare\ne lizherenneg henhebraek Xvet kantved da 135 hon mare\nhag e lizherenneg hebraek karrezek (adalek an III kantved a-raok hon mare\nEr Yuzevegezh e c'heller lenn an anv-se en Torah hag er peurrest eus an Tanac'h war-bouez un nebeud levrioù evel Levr Esther ha Kanenn ar C'hanennoù. Ar Yuzevien oberiant a heul an hengoun talmudel zo boaz da chom hep distagañ יהוה pa vez lennet, erlec'hiañ a reont an anv gant un anv all evel Adonay ('va Aotrou'), HaChem ('an Anv') pe hadakoch baruc'h hu ('an Hini santel, ra vezo benniget). Ober a reont kement-all pa gaozeont ouzh Doue pe pa reont anv anezhañ. Ouzhpenn-se e klaskont ober gant kement anv Doue a zo gant doujañs dre skrid ivez. An dielloù ma vezont skrivet warno ne vezont ket kaset d'ar boubellenn, lakaet e vezont e lec'hioù-mir pe e vezont douaret e beredoù yuzev. Ma vez ezhomm skrivañ an anv e c'heller erlec'hiañ ul lizherenn da skouer : יקוק) pe lakaat ur sin diakritek. Goude ma ne vez ket kavet ret gant ar brasañ eus an aotrouniezhoù yuzev eur boas d'ober kemend-all gant ar ger 'Doue' e saozneg (ma vez skrivet 'G-d') pe e galleg (D'ieu).\nAdtapet diwar « https://br.wikipedia.org/w/index.php?title=YHWH&oldid=1877088 »\nDernière modification le 27 Mae 2020, à 20:20\nKemmoù diwezhañ degaset d'ar bajenn-mañ d'an 27 Mae 2020, da 20:20.


Pajenn:Le Clerc - Ma beaj Jeruzalem, 1902.djvu/133 - Wikimammenn\nPajenn:Le Clerc - Ma beaj Jeruzalem, 1902.djvu/133\nvont ’barz ar Gær Zantel ’vel ’n euz da zistrei d’ar gær eur Breizad a vo bet eur pennad divroet. Petra bennag Jeruzalem en em zant an holl gristenien enni ’vel er gær. Pep-hini ac’hanomp a hell laret : « Aman an euz bet skuilhet Mab Doue e oad evit am frenan : bean ’m euz eta ma lod ’barz an douar a zo bet santelaet ha goestlet da Zoue gant ar goad-ze ! »\nKristenien Frans, dreist-holl, o deuz *gwirio war ar gær-man, rag i, muioc’h evit ar re-all, ec’h eo bet ruziet Jeruzalem gant ar goad a red en o goazio : nag a hini euz o zado koz o deuz kollet enni o bue ’vit he difenn !\nNi na deuomp ket aman da ober brezel evelte na da lemel be Hon Zalver digant an dud dife.\nNan ! n’hon deuz d’ober nemet eun dra : pedi ! Pedi evidomp hon-unan, pedi evit hon c’herent, hon mignoned hag hon madoberourien, pedi, dreist-holl, evit Frans, hon Bro garet. Euz he feurz ec’h omp deut aman ’vit goulen digant an Au. Doue ma vo græt e *youl santel penn-da-benn gant hec’h holl bugale.\nFe, pedi ’reomp euz hon gwellan, ’n eur dostaat da dor kær : pedi a-spered hag a galon. A c’heno ive : rak kanan ’reomp holl war eun dro.\nHon daoulagad zoken hon zikour da bedi, rag gwelet a reont a uz d’imp seiz pe eiz banniel a digas sonj da bep-hini euz ar gær, euz e iliz pe euz e vreuriez. An hini a ra ar muian a vad d’in sellet outi eo hini an Itron Varia Wir Zikour, patronez kær Wengamp. Neve-flamm eo, bet græt n’euz ket c’hoaz daou viz, evit bean douget ha binniget en Jeruzalem : Eur gavaden adarre græt gant an Au. Louiz Neumager. Pa deue heñ di da belerinan, e\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/133&oldid=107794 »\nKemmoù diwezhañ degaset d'ar bajenn-mañ d'an 17 Gwe 2017, da 16:14.


Porched:Babel - Wikipedia\nar yezhoniezh teorikel a bled gant an doare da deskrivañ mont-en-dro ar yezh-mañ'r-yezh pe c'hoazh an doare da frammañ damkanoù donoc'h a-benn displegañ darvoudoù hollek e yezhoù mab-den. Ar yezhoniezh pleustrek, avat, a denn d'an doareoù ma c'heller lakaat ar ouziegezh teorikel-se e pleustr, d.s. dre grouiñ binviji yezh. Hiziv an deiz, meur a dachenn bleustrek a denn dreist-holl da implij an urzhiataerezh, da skouer an treiñ dre urzhiataer. (...).\nLizherennegoù indezek ("abougidaoù")\nAdtapet diwar « https://br.wikipedia.org/w/index.php?title=Porched:Babel&oldid=1945408 »\nKemm diwezhañ d'an 14 C'hwe 2022 da 06:08\nKemmoù diwezhañ degaset d'ar bajenn-mañ d'an 14 C'hwe 2022, da 06:08.


Plouzer krec'hin - Wikipedia\nAr plouzañ krec'hin a zo un arz da reiñ ur stumm bev d'al loened marv. Ar vicher-se a vez anvet plouzer krec'hin pe plouzer.\n2 An dibourc'hañ\n3 Ar c'hivijerezh\n4 Stumm ar c'horf\n5 Lakaat ar groc'hen war ar stumm korf\n8 Stuzioù labour hag ar studioù\nPal ar plouzañ krec'hin a zo krouiñ ur struktur pe ur skeledenn (e koad pe e metal) evit adsevel formoù ul loen. A-raok, an adsevel a veze graet d'an aliesañ e plouz, setu perak ez eus tu lavarout plouzer. Da c'houde e vez kivijet ar c'hroc'hen ha gwarezet e vez anezhañ gant produoù kimiek. Evit echuiñ e vez lakaet kroc'hen al loen war ar struktur (pe ar skeledenn). Evit reiñ muioc'h a vuhez d'al loened e vez implijet daoulagad e gwer' pe evit an teod peogwir n'ez eus ket tu mirout anezho a-hed ar bloavezhioù (breinañ a ra).\nUn olifant plouzet\nPal an dibourc'hañ a zo tennañ kroc'hen al loen. Ret eo dibegañ ar c'hroc'hen diouzh ar c'hig dousik-tre, goude-se ez eo ret tennañ pep tamm kig, eskern pe druzoni hag a chom stag mat ouzh ar c'hroc'hen. Holl lodennoù ar c'hroc'hen a zo da vezañ miret. Lodennoù 'zo ar skeledenn a c'hell bout miret. A-raok e veze miret ar c'hlopenn. Bremañ evit al laboused e vez laosket eskern an divaskell hag an divhar d'an aliesañ en o flas, dreist-holl evit ar re vihan.\nPal ar c'hivijerezh a zo souplaat ar c'hroc'hen evit ar savadenn, ha gwareziñ anezhañ gant produoù kimiek, evit lakaat anezhañ da vezañ divrein a-enep tagadennoù ar bakterioù, an togoù-touseg pe an amprevaned. Ar c'hroc'hen a vez trempet e-barzh produoù kimiek disheñvel evit mirout e liv orin.\nLoupard erc'h plouzet.\nStumm ar c'horfAozañ\nAr stumm korf a zo ur benveg a sikour da adsevel furm al loen oc'h ober un dra bennak. E-penn kentañ e vezent graet d'an aliesañ e koad hag e plouz, bremañ emaint graet e houarn gant koad ha plastr.\nLakaat ar groc'hen war ar stumm korfAozañ\nLakaet e vez ar c'hroc'hen war ar stumm korf, gant un tamm druzoni evit ma vefe aesoc'h da lakaat. D'an aliesañ ez eo ret kempenn toulloù bihan a chom war ar c'hroc'hen pe war ar stumm korf a-raok ar wriadenn ziwezhañ. Tu 'zo ivez sec'hañ, broustañ pe livañ ar c'hroc'hen evit ma vefe hi bravoc'h. Evit reoù 'zo evel ar pesked, eo aesoc'h ober ur vouladenn eus kroc'hen al loen diouzhtu (gant danvezioù e plastik soupl), aesoc'h eo ober-se evit ar plouzer krec'hen (met keroc'h eo). Ar vouladenn a vez implijet ivez evit kempenn lodennoù 'zo evel pavioù, dent, ur beg pe ur moj.\nEr ragistor, ez eo bet kavet teknikoù kentañ ar c'hivijerezh. A-hed ar bloavezhioù ez eo bet lakaet teknikoù all e pleustr evel an ambaomiñ gant an Egipsianed. Adalek ar XVIvet kantved, e veze implijet teknikoù nevez evit mirout korf ul loen marv degaset eus ur vro nevez disoloet. Tro-dro 1748 eo bet klasket implijout ar plouzañ krec'hen a drugarez da labourioù Jean-Baptiste Bécoeur. E 1793, Louis Dufresne a zeu da vezañ plouzer krec'hin er Muzeom Broadel Istor Naturel. E-pad tost 50 vloaz ez eo bet implijet nemetken an teknikoù a vremañ hep klask ijinañ traoù all. Da c'houde ez eo bet ijinet teknikoù nevez. En XIXvet kantved e oa diouzh ar c'hiz da vat ar plouzer krec'hin a drugarez da levrioù 'zo hag a oa aet maez. Digoret eo bet atalieroù plouzeier krec'hin gant Jean-Baptiste Deyrolle e 1831 e Pariz hag Rowland Ward e Londrez.\nHiziv an deiz e vez klasket skañvat ha kreñvaat ar strukturoù.\nAl loened hag a vez plouzet a zo d'an aliesañ evit diskouez er muzeomoù. Reoù all a zo plouzet evit tud 'zo hag o deus c'hoant mirout un eñvor eus ul loen marv pe c'hoaz evel eñvor ur chase.\nStuzioù labour hag ar studioùAozañ\nEvit ober al labour-se ez eo ret bezañ vaksinet, gwiskañ manegoù ha kaout ur maskl a-enep ar produoù kimiek.\nEvit ober ar vicher plouzer krec'hen eo ret kaout : -Ur CAP plouzer krec'hin -tremen ur genstrivadeg velestradurel anvet I.T.R.F\nAdtapet diwar « https://br.wikipedia.org/w/index.php?title=Plouzer_krec%27hin&oldid=1824626 »\nDernière modification le 10 Gen 2019, à 22:28\nKemmoù diwezhañ degaset d'ar bajenn-mañ d'an 10 Gen 2019, da 22:28.


Ema an douar hon lestr, arabad dimp henn loskiñ ! Kennig a ra al lec'had-mañ dimp ober un dra bennag evid an douar, ha disuj-kàer.Ha prest e vefemp d'ober ur jest gwarantiñ evid ar bed, en hon kreizon, heb ma vefemp redïet da rentiñ-kont da zen ebed ?\nBLOAVEZH 10 - Mesaj 1 - 21 a viz Kerzu 2018.\nPetra ober ?E-korf un nebeud degadoù, setu deuet hon douar ken bihan hag ur gêriadenn. Peb unan a c'hell gouied ar pezh a zegouezh e penn all ar gêriadenn-se.\nPeb unan a c'hell en em gavoud gant un den bennag deuet ag ur c'harter arall (bro, kevandir).Ema an diforc'hioù barr-bevañ pennkaoz a ziemglew.\nEma an diforc'hioù sevenadurel, daoust dezhe bezañ awenuz ha pinvidig, pennkaoz stourmoù arall. An ardommañ a remerker gant an hinad zo deuet da voud un dañjer evid hon planedenn he-hunan, evid peb unan ahanimp ive.\nEn em leuskel da vont gant an aon, gant an digalonekaad, n'hell ket boud an diskloum mad.\nMesaj 2 - D'ar 2 an a viz C'hwevrer 2019\nGwashañ tra d'ober, dirag problemoù liessort an denelezh hiziw-an-deiz, a vefe koll kalon, pe gortoz e teufe an diskloum digant an dud arall.\nPadal, evel ul lestr er gwallamzer, pell en donvor, peb unan ahanimp en deus un dra resiz d'ober.Oll ez omp kengred. Oll ez omp e karg ag un dra bennag, responteg euz ul lod bennag.\nE-lec'h digaloniñ ez aomp da grogiñ e-barzh, kaloneg.\nMesaj 3 - D'an 2 a viz Ebrel 2019\nMar diskouez ar stourmoù en-dro dimp, pe ar re a welomp a-bell, boud diskloum ; mar diskouez danvezioù ar bed mont war verraad, gelloud a raomp ober gant hon nerzh dimp hon-hunan : re hon liorzh kuzh.\nEnnimp oll ez eus pinvidigezhioù chomet digorvo.Daet eo an termen ma rankomp oll puñsiñ enne. Gant peb unan ahanimp ez eus un alc'hwez d'an nebeutañ, hag a zigoro un nor bennag, ur benveg hag a daolo ur vur bennag d'an diaz.\nHa miliardoù omp war an douar...\nMesaj 4 - D'ar 2 a viz Mae 2019\nMeveriadenn ar Vreuderiezh\nSetu ur mod da vont en ho jardin kuzh. En em lakait en ho aez, plom ho kein, ha serrit ho taoulagad...Tennit hoc'h anal difonn ha don.... Tennit hoc'h anal tre beteg en ho kof, evid distennañ a-feson an takad-se, lec'h ar fromoù. Tennit hoc'h anal difonn ha don... Mar santit un diaezamant en ul lec'h bennag euz ho korf, c'hwezhit difonn en ur soñjal el lec'h-se, evid diskloumiñ oll ho kigennoù ha distennañ a-feson... Tennit hoc'h anal difonn ha don.... Seul gwezh mah analit e santit ho korf o tistennañ, ho kigennoù o tistennañ, o tistrilhañ, o relaksiñ... Ho korf en e bezh a zistenn... toud ho kigennoù a zistenn hag a zistrilh, sioul, sioul... Gwelloc'h-gwell en em santit hag a nebeudigoù ez ankouait ho korf, en ur chom emskianteg euz hoc'h analañ...\nGweloud a rit gwagennoù-gouloù hag a dreuz ho korf, evel gwagennoù braz a zistennadur... Seul gwezh ma treuz ur wagenn-zistenn ho korf, e tistenn hemañ muioc'h c'hoazh, hag ho kigennoù ive a zistenn hag a zistrilh...Treuziñ a ra ar gwagennoù-gouloù ho korf penn-da-benn. Treuziñ a raont ho penn, hag en ho penn an oll gigennoù a zistenn. Treuziñ a raont ho kein, hag en ho kein an oll gigennoù a zistenn ive ; treuziñ a raont ho pruched,... beteg ho kof, hag en ho kof an oll gigennoù a zistenn ive... Ha treuziñ a ra ar gwagennoù-gouloù-se ho tiwhar, tre beteg ho treid, ha kigennoù ho tiwhar ha re ho treid a zistenn ive...\nLakait bremañ ho koustiañs en ho liorzh kuzh, en ho jardin kuzh, en ho kalon speredel, e-kreiz ho pruched...Evid-se, soñjit ema ho koustiañs evel ur c'hreunennig-c'houloù dirag ho tal... Gwelit ar c'hreunennig-c'houloù-se o tiskenn... o tiskenn... o tiskenn beteg dirag ho pruched, evid lec'hiañ e-kreiz anezhañ, lec'h m'ema ho kreizenn speredel, lec'h m'ema ho kalon speredel... Ha heñvel-mik d'ur vroñsenn-roz e santit ho kalon speredel bremañ, e-kreiz ho pruched... Lakait bremañ ho kreunennig-c'houloù da gavoud he lec'h e-kreiz ar vroñsenn-roz-se ; ho kreunennig-c'houloù, da lâred eo ho koustiañs hag hoc'h analañ...A-nebeudigoù, seul gwezh ma'z analit en ho kalon speredel, e tigor ar vroñsenn-roz. Ha mont a ra ar vroñsenn da rozenn bremañ, ur rozenn hag a zigor, hag a zigor, difonn, goustadig, muioc'h-mui...\nBremañ, splujit e-kreiz ar rozenn digor-se... E don-donnañ ar rozenn digor-se, e tizoloit ul lijor braz a beuc'h... ul lijor braz a beuc'h lec'h ma c'hellit analañ en ho aez, sioul-kenañ... lec'h ma en em santit didrubuilh-kàer, distenn ho korf a-bezh, dizañjer groñs... E-pad un herrad, santit ar sioulder-se hag an digoradur-se oc'h ober vad deoc'h...\nBremañ, kemerit un tammig amzer evid en em soñjal diwar-benn danvez ar veveriadenn-mañ : petra a soñjit euz ar vreuderiezh ? Ha dedennet oc'h ganti ? (leuskel ur vunutenn da dremen)... Ha prest oc'h da roiñ un dra bennag d'ar bed, d'an denelezh ? (leuskel ur vunutenn da dremen)...\nBremañ e kavoc'h ur skalier-gouloù hag ho kaso da gavoud ul live all a goustiañs... Krapit gant an diri, krapit gant pazennoù ar skalier-gouloù-se, ha dre ma krapit e santit ho korf dont da vezañ skañvoc'h-skañv, dre ma krapit e santit ar pezh a waske ho spered o teuziñ kuit hag o vont da ged... Skañvoc'h-skañv en em santit, ha seder, ha trankil... Bremañ ez oc'h arruet e blein ar skalier-gouloù. Diboukañ a rit war ul live koustiañs all, en ul liorzh, en ur jardin braw-braz, leun a vleunioù braw ha liezliw ennañ. Kerzhed a rit el liorzh-se, en ur soñjal ataw er roâdenn a c'helloc'h profañ d'ar bed...\nEn un taol, er pellder, e spurmantit un drolinenn splann, heni ur boud-gouloù, un den-gouloù o tont... O tostaad ema... o tostaad ema... Digorit braz ho kalon, evid henn degemer... Degouezhet eo bremañ ar boud-gouloù-se a-dal deoc'h. Saludit anezhañ ha trugarekaad evid bezañ deuet betegzoc'h... En em brezantiñ a ra evel ur spered breuderiezh... Lâred a ra deoc'h ema diragzoc'h bremañ evid hoc'h awenañ, evid roiñ harp deoc'h da zizoloiñ pesort roâdenn a c'helloc'h kavoud evid enoriñ ar Vreuderiezh en ho mod, diouzh ho kiz... Neuze, lakait ho fiziañs er spered breuderiezh-se ha laoskit anezhañ d'hoc'h awenañ... Chomit digor-braz a galon hag a spered, chelaouit douzh ar pezh a c'hello ho lakaad da gompren... Marteze e weloc'h skeudenn ho roâdenn ; marteze e klevoc'h ar spered breuderiezh-se o lâred deoc'h petra a c'hell ho roâdenn bezañ; marteze e santoc'h pesort roâdenn a vo deoc'h d'ober... Chomit degemeruz d'ar pezh a vo... (leuskel un diw pe deir munutenn bennag)...\nSetu, gwelet ho peus, pe klevet ho peus, pe santet ho peus pesort roâdenn a c'helloc'h profañ d'ar bed, evid enoriñ ar Vreuderiezh en ho mod-c'hwi, diouzh ho kiz... Trugarekait ar boud-gouloù-se, ha sellit doutañ o pellaad, o pellaad...Kerzhit en-dro beteg ar skalier-gouloù ha diskennit ar pazennoù, sioulig... (gortoz un herrad)... Deuet oc'h bremañ gant al lec'h ma oac'h da gomañs, peuc'h ennoc'h ha prest da gas da benn ar pezh ho peus komprenet ha divizet ober...Laoskit ar skeudennoù-se mont kuit diwar-wel... Deuit er bed ordinel en-dro... ha p'en em santoc'h prest, digorit ho taoulagad ha, mar karit, notit ar pezh ho peus bevet...\na) Gelloud a reoc'h kavoud ha kleved ar veveriadenn-mañ dre glikañ war an ikonenn adaz (Mouezh plac'h pe Mouezh paotr).\nb) Gelloud a rit enrollañ ho mouezh ive, ha lakaad ar muzik a blij deoc'h mar karit.\nMesaj 5 - 4.07.2019\nPeb unan, gant ar veveriadenn-mañ, en deus gellet moned e darempred gant e voud diabarzh.Peb unan a oui bremañ ar pezh en deus d'ober.\nEn e-hunan ema peb unan ahanimp bremañ gant e engouestl, e-hunan gant e alc'hwez.Ne chom dimp nemed lakaad e pleustr ar pezh hon eus divizet, ober ar pezh he deus kuzuliet hon kalon dimp.Un ober personel eo. N'eo ket da voud diskuliet.\nDaw eo ma chomo kuzh e kalon peb unan. Da beb unan d'henn kas da benn, setu toud.Moned a ray al lec'had-mañ da ehanañ beteg miz Kerzu 2015.Ne vo ket kontet an dud a zay da weladenniñ al lec'had-mañ. Ne vo ket savet bilañ olleg ebed.\nBezomp war evezh evid gweled ar pezh a zegouezh en-dro dimp. Kalonegezh vad da beb unan !\nSerret e vo al lec'had-mañ beteg miz Kerzu 2019.\nNe vo ket kontet an dud a zay da weladenniñ al lec'had.\nNe vo ket savet bilan holleg ebed.Sellomp gant evezh douzh ar pezh a zegouezh en-dro deomp.\nKalonegezh vad d'an holl !\nAr bare couragecourage.


Tennit ho anal – Page 2 – Radio Kerne\nCategory: Tennit ho anal\nAr yoga hag ar boued\nAr yogied ne zebront ket forzh petra ! Pell-zo bremañ o deus komprenet lar ‘zo traoù ha n’int ket mat nag evit ar spered nag evit ar c’horf. Sébastien Guinier a zo ‘vont da zisplegañ an dra-mañ deomp, deus mikro Benjamin Bouard.\nPellgargañ ar gronikenn\nFilosofiezh ar yoga\nAr yoga a zo deuet e-barzh ar mod amañ, e broioù ar gornaoueg, bremañ ‘zo tost un tregont ‘vloaz ‘so. Muioc’h-muiañ a dud neuze a zo ‘teskiñ ar yoga hiziv an deiz. Hervez lod ne vez ket desket kalz spered ar yoga ganto koulskoude. Hag an dra-se n’eo ket mat : ouzhpenn ur sport eo ar yoga. Ur filosofiezh hag ur mod-beviñ eo ivez ! Sébastien Guinier en-dro adarre, deus mikro Benjamin Bouard.\nKant bro, kant yoga\nE broioù ar gornaoueg ‘vez graet « yoga » deus an « hatha-yoga ». Med hennezh n’eo ket ‘met ur stil yoga e-touesk ar re all ! Ouzhpenn ur seurt yoga a zo ha sterd a-walc’h ‘vefe kontañ ar re-mañ tout zoken ! Sébastien Guinier, deus ar stal Aven Yoga, a zo deus mikro Benjamin Bouard.\nMont war e flutigoù\nHiziv ‘vo desket deoc’h en-dro mont war ho flutigoù, puchañ ma karit. An dra-mañ a zo un dra vat evit ar c’horf. Sébastien Guinier, eus ar stal Aven Yoga e Kemperle, a zo ‘vont da ziskouez deomp.\nBrezhoneg Langidig : me zo-me, c’hwi zo-c’hwi ?


Trugarekaat - Redadeg\nDegemer al lec’hienn > br > Keleier > Trugarekaat\nMeurzh 8 a viz Mezheven 2021\nErruet eo ar Redadeg e Gwengamp d’an 29 a viz Mae, goude bezañ redet an 2020 km gant an dud war an hentoù pe en ur mod niverel. Ur sapre difi a oa gant ar prantad start hon eus bevet ha trec’h hon eus bet asambles. A-drugarez d’an holl eo bet tizhet ar pal kentañ a oa skoazellañ Diwan hag ar raktresoù gant ar sammadoù prometaet a-raok ar c’hleñved-red.\nSkipailh prezidanted ar Redadeg a zo laouen-tre da drugarekaat an dud, familhoù, mignoned, o deus prenet pe redet ur c’hm, kaset fotoioù pe filmigoù deomp evit lakaat ar brezhoneg war-wel a-hed an hent, e pep lec’h, e pep rouedad sokial ivez.\nMersi bras ivez d’ar skolioù, kevredigezhioù kerent, skolaerien ha bugale o deus lakaet war-wel an hentennoù divyezhek ha dre soubidigezh war hentoù Breizh. Mersi bras d’ar c’hevredigezhioù ha d’an embregerezhioù o deus krouet ur rouedad skoazell pouezus tro-dro deomp. Mersi bras d’ar strollegezhioù lec’hel ha d’an dilennidi o deus skoazellet tremen ar Redadeg war o zachenn dezho.\nNe vefe ket bet posubl deomp kas ar raktres da benn hep souten ar skipailhoù lec’hel. Mersi bras d’an holl dud a youl-vat o deus lakaet o c’hoant, o barregezhioù, o startijenn, o nerzh e-barzh ar jeu. Mersi bras d’ar SKaR ! Ur skipailh surentez a-feson hag en deus gwarantet hor surentez a-hed an hentad.\nMersi bras ivez da :\nW/Gwenola Coic ha da Tomaz Laken evit ur gemennadenn ken vrav, don, fromus ha barzhoneg !\nD/Tangi Alanou ha Collectif des Sourds 29 evit ar c’hlip bet savet gant tud bouzard e yezh ar sinoù evit krouiñ liammoù ha kelenn gerioù ’zo en divyezh.\nLIES, kanerezed ha sonerien ampart o deus lusket brav Redadeg 202Ø-1. Mennet int chomet ivez evit kenderc’hel da bleustriñ hep bezañ sur da seniñ er sizhun-mañ.\nD/Trigone Production ha Gael Le Ny evit ar poltredoù bet tapet a-hed ar sizhunvezh.\nMersi bras er fin, da c’hopridi ar Redadeg o deus kaset da benn ur labour ramzel efedus-bras a-raok hag e-pad sizhuniad ar Redadeg ha c’hoaz goude... O labourat emaomp en dro ha diouzhtu kaer evit reiñ lañs da Redadeg 2022. Chomit war evezh keleier nevez a vo embannet e-pad an hañv.\nDa c’hortoz deuit holl da riboulat e brezhoneg, hag evit ar brezhoneg, d’an 2 ha 3 a viz Gouere e Gouel Broadel ar Brezhoneg e Langoned. Brezhoneg ha plijadur atav ha betek an trec’h !


Accueil / À la Une / Claire Desmares-Poirrier e penn al listenn ekologour ha kevreadelour\nNil CAOUISSIN 29 novembre 2020\nD’an 28 a viz Du 2020 eo bet dibabet an hini a vo e penn listenn an ekologourien hag ar gevreadelourien evit dilennadegoù rannvro 2021 e rannvro Breizh : Claire Desmares-Poirrier, penn-embregerezh en un ti-feurm louzoù e Seizh (bro Redon), hag o verañ ur c’hafe-stal-levrioù. Ezel eus Europa Ekologiezh Ar Re C’hlas ez eo.\nKrediñ a ra start e dazont ar maezioù, poblet, gant servijoù a bep seurt. Graet he deus an dibab da vevañ war ar maez ha displegañ a ra anezhañ en ul levr embannet nevez zo, “L’exode urbain”. 36 vloaz eo, ha n’he deus karg dilennadez ebet.\nGant Unvaniezh Demokratel Breizh, Europa ar re C’hlas, Asambles war hon tiriadoù, Nouvelle Donne, Cap 21, an AEI ha Breizh ekologiezh e vo douget ar listenn. A-du eo ar strolladoù-se dija da stourm evit ur vro ekologeloc’h, evel-just, met ivez emren hag adunvanet.\nAdkavit amañ ar gemennadenn.\nPartager la publication "Claire Desmares-Poirrier e penn al listenn ekologour ha kevreadelour"\nautonomie bretagne Claire Desmares-Poirrier écologie écologistes eelv élections régionales Fédéralistes udb\t2020-11-29


Disproziom - Wikipedia\nUn elfenn gimiek eo an disproziom ; Dy eo e arouez kimiek, 66 e niver atomek ha 162,500 e dolz atomek.\nTerbiom – Disproziom – Holmiom\nNiver atomek 66\nTolz atomek 162,5\nDasparzh an elektronoù : 2, 8, 18, 28, 8, 2\nTredanleiegezh 1,22 (Skeul Linus Pauling)\nGremmoù ionadur 1 : 573,016 kJ/mol\n2 : 1 125,983 kJ/mol\n3 : 2 199,864 kJ/mol\n4 : 4 001,244 kJ/mol\nSkin atomek 231 pm\nSkin kenamsav 180 pm\nDouester (≈20 °C) 8,531 g/cm3\nTeuzverk 2 573 °C\nBervverk 4 652 °C\nTredanharzusted 926 nΩ•m (e 20 °C)\nE 1886 e voe dizoloet an disproziom gant ar c'himiour gall Paul-Émile Lecoq de Boisbaudran, e Paris. Un disoc'h eus enklaskoù war oksidenn itriom bet boulc'het e 1794 e voe ar gavadenn-se, evel hini meur a lantanid : an erbiom 68Er e 1843, an holmiom 67Ho e 1878, hag an disproziom 66Dy neuze da ziwezhañ.\nDizehan e rae ar c'himiour dierc'hadurioù war marmor an oaled a oa en e di.\nRet e voe gortoz ar bloavezhioù 1950 evit kaout disproziom glan, a-drugarez da skipailh Frank Spedding en Iowa State University a zeuas a-benn da zestiañ war un argerzh kromatografiezh dre eskemmoù ionoù. Adal al labourioù-se e voe tro da zidoueziañ al lantanidoù en un doare efedus ; bremañ avat e vez graet dre eskemmoù etre dourennoù.\nEus ar gresianeg δυσπρόσιτος, dusprósitos, "diaes da gaout" e teu anv an elfenn 66.\nNe vez ket kavet 66Dy en e unan en natur, atav e vez e kailhoù hag alies gant erbiom pe holmiom.\nUr metal liv an arc'hant eo an disproziom ; orjalennus eo, da lavaret eo e c'haller e astenn hep na dorrfe, ha govelius eo, da lavaret eo e c'haller e bladañ a-daolioù mailh. Ken blot eo ma c'haller troc'hañ un dolzennad gant ur gontell. Tu zo d'e labourat gant mekanikoù zoken, hogen disteuler fulennoù a ra pa vez tommet betek re.\nFerromagnetek eo an disproziom e gwrezverkoù yenoc'h eget -188,2 °C : treiñ a ra da warell.\nBuan e tazgwered an disproziom gant dour zomm, gorrekoc'h gant dour yen :\n2 Dy [k] + 6 H2O [d] → 2 Dy(OH)3 [dz] + 3 H2 [g]\nDilufrañ a ra an disproziom en aer, hag aes eo e lakaat da zeviñ :\nAes ivez eo dileizhañ an disproziom en drenkenn sulfurek :\n2 Dy + 3 H2SO4 → 2 Dy3+ + 3 SO42- + 3 H2\nGant an holl halogenoù, aroueziet amañ dre X, e tazgwered Dy pa vez tommoc'h eget 200 °C :\n2 Dy (k) + 3 X2 (g) → 2 DyX3 (k)\nSeizh izotop eus Dy a gaver en natur : Dy-156, Dy-158, Dy-160, Dy-161, Dy-162, Dy-163 ha Dy-164. Stabil eo an holl anezho, zoken pa zigevan 156Dy dre skinoù α da reiñ 152Gd rak tremen 1018 bloavezh eo e hanter-vuhez.\nSkinizotopoù zo bet kevanaozet, 29 anezho, eus Dy-138 betek Dy-173. War-dro 3x106 bloavezh eo hanter-vuhez ar skinizotop stabilañ 154Dy, ha 200 ms eo hini Dy-138.\nIzotopoù stabilañ an disproziom\n154Dy kevanaozet 3x106 bloavezh 150Gd\n> 1x1018 bloavezh 152Gd\n158Dy 0,10 stabil, 92 neutron\n160Dy 2,34 stabil, 94 neutron\n161Dy 18,91 stabil, 95 neutron\n162Dy 25,51 stabil, 96 neutron\n163Dy 24,90 stabil, 97 neutron\n164Dy 28,18 stabil, 98 neutron\nGwarelloù eo arver pennañ an disproziom ; kevret gant neodimiom 60Nd e ro gwarelloù a chom stabil e gwrezverkoù uhel. E kefluskerioù an aerluzelloù ha re ar c'hirri-tan hiron e reer gant hevelep gwarelloù.\nKevret gant ar vanadiom 23Va ez arverer Dy evit fardañ laseroù hag ardivinkoù-sklêrijennañ.\nKevret gant nikel 28Ni ez implijer Dy er barrennoù a reoilh al lonkañ neutronoù er c'hreizennoù derc'hanel.\nKevret gant magneziom 12Mg en e greñva kent bezañ arveret e greanterezh an aerlistri.\nKendeuzadoù houarn, kobalt pe nikel ha lantanidoù (terbiom, gadoliniom ha disproziom) a implijer da enrollañ stlennoù war kantennoù-stumm ha kantennoù kalet.\nAdtapet diwar « https://br.wikipedia.org/w/index.php?title=Disproziom&oldid=1971928 »\nDernière modification le 6 Meu 2022, à 07:39